
A 

Manuel  Reventós 


ACTE  I 


Avantllotja  d'un  teatre  d'òpera.  La  funció  és  comen- 
çada. De  tant  en  tant,  arriben  acords  de  l 'orques- 
tra i  algun  esgarip  dels  cantants.  La  porta  (E) 
de  V avant-llotja  s'obre  i  entren  dos  acomodadors, 
tot  parlant. 

Tomàs  I  a  ells,  què  se'ls  en  dóna.  Mengen  llami- 
nadures i  els  papers,  per  terra  ;  fumen  i  la 
cendra,  la  robes  escampada  per  tot  arreu. 
No  hi  ha  gent  més  deixada  que  la  gent  dis- 
tingida. 

Acomod.  I  encara  si  aquí  dins  només  mengessin  i 
fumessin ! 

Tomàs  Ja  veuràs  !  En  les  altres  coses,  no  t'hi  em- 
branquis. Quan  podem  tancar  una  porta, 
darrera  d'ella  fem  el  que  podem,  tant  si  et 
dius  Peret  Sistacs,  o  ets  un  personatge... 

Acomod.  El  que  tu  vols  dir  que  es  fa  darrera  les 
portes,  és  l'única  cosa  una  mica  ben  repar- 
tida que  hi  ha  en  aquest  món... 

Tomàs  No  diré  que  no.  Però  hi  ha  molta  barreja, 
saps?  Has  vist  la  Massana? 

Acomod.  Li  he  obert  la  porta  de  la  seva  llotja. 

Tomàs  Jo  era  al  passadís  quan  entrava.  Duia  un 
perfum  que  feia  posar  vermell.  Però  això, 

encara !  No  t'has  adonat  qui  l'acompa- 
nyava? 

Acomod.  Aquell  vell  del  12. 

Tomàs  El  mateix.  I  quan  jo  he  anat  a  obrir  la  del 
12,  la  dona  del  vell,  saps  qui  anava  amb 
ella?  El  senyor  Massana. 

Acomod.  M'està  bé. 

Tomàs  I  ara,  surt  a  la  sala,  si  tens  un  moment, 
mira  el  12  i  mira  el  5.  Eh?  Buits.  Fa  deu 
minuts  que  són  dintre  i  encara  no  ha  sortit 
ningú  a  les  llotjes. 

Acomod.  Noi,  ets  més  xafarder  que  la  del  guar- 
darrobes. 

Tomàs  Si  tu  sabessis  què  cosa  és  ésser  acomodador 
d'un  teatre  com  aquest,  on  hi  ha  més  de 
cent  llotjes  amb  saleta  interior  com  aquesta, 
no  diries  això.  Si  no  vius  la  vida  de  cada 
una  de  les  famílies  dels  abonats  i  dels  pro- 
pietaris, si  ets  una  mica  llarg  d'aquí  (asse- 
nyala la  boca)  ets  home  a  l'aigua.  En  canvi 
si  saps  somriure  discretament  i  passar  un 
paperet  i  fer  l'orni  bo  i  vigilant,  et  fas  una 
bona  mesada  sense  necessitat  de  llogar  bi- 
nocles als  pisos  alts. 

Acomod.  Per  mi,  l'acomodador  ha  d'obrir  i  tancar 
les  portes  amb  respecte,  sense  soroll.  Ha 
d'ésser  atent  amb  tothom  i  guanyar-se  les 
propines  amb  les  dignes  funcions  del  seu 
càrrec. 

Tomàs  Ets  un  home  del  temps  de  la  Patti,  tu.  No 
saps  aprofitar  l'estratègica  situació  que  t'ha 
brindat  el  destí.  No  veus  que  les  llotges 
són...  com  t'ho  diria?  Són...  la  vida  de  so- 
cietat de  debò.  La  gent  viu  aquí,  en  aquest 
interior,  una  vida  seva,  fosca,  intrincada, 

íntima  ;  i  allà,  fora,  a  la  llotja,  fa  el  paperot 
i  simula  una  vida  del  tot  distinta ;  la  llotja 
és  una  exhibició  d'una  vida  falsa ;  el  viure 
de  debò,  la  intriga  i  les  passions  deixades 
anar,  són  aquí  dintre.  Si  saps  aprofitar-te 
d'aquesta  observació  meva  i  tot  restant  al 
marge  et  fas  l'imprescindible... 
Acomod.  (Escoltant  defora).  Tu,  ves,  que  vénen. 
Tomàs  (Sortint  amb  el  seu  company).  Jo  faria  de 
tu,  una  obra  mestra  d'acomodador. 

(Resta  sola  V escena.  Es  senten,  apa- 
gats, el  timbals  i  les  trompetes  de  Vor- 
questra.  Al  cap  d'una  estona  entra  (E) 
Tomàs,  seguit  de  la  senyora  Arnau  Clo- 
ses  i  V  Avelina). 
Tomàs     Em  permeten  les  senyores...  (Elles  li  do- 
nen els  abrigalls). 
Anna       Molta  feina,  aquesta  nit,  Tomàs? 
Tomàs     No,  senyora.  Els  dies  que  hi  ha  Wagner, 

només  tenen  tràfec  als  pisos  alts. 
Avelina    El  papà  no  ha  vingut? 
Tomàs     No  l'he  pas  vist,  senyora.  La  llotja,  The 
oberta  jo.  M'han  advertit  que  havien  arribat 
Anna       Sí  que  és  estrany. 

Avelina    Deu  haver  entrat  a  la  llotja  "dels  Comes. 

Han  promès  l'Ernestina  ;  ho  sabies,  mamà? 
Anna       La  sabatera  estarà  satisfeta.  Si  n'havia  fet 
de  coses  per  arribar-hi ! 

( Mentre  dura  la  conversa,  es  van  arran- 
jant  els  cabells,  els  vestits,  guaitant-se 
a  un  gran  mirall  que  hi  ha  a  la  dreta, 
sobre  una  gran  otomana  tapissada  de 
vermell). 

Tomàs     Les  senyores  em  necessiten? 

Anna       (Anant  a  la  llotja  (F).  No,  Tomàs. 

AVELINA 

Tomàs 


Anna 


AVELINA 

Anna 

AVELINA 

Anna 
Avelina 


Anna 


Arnau 


Tomàs 
Arnau 


Tomàs.  Fes-me  pujar  una  capsa  de  pra- 
linés. 

Sí,  senyora. 

(Se'n  va.  La  porta  del  fons  ha  estat 
oberta.  Es  veuen,  en  el  teatre  fosc, 
vibrar  els  llums  de  gas-,  abaixats,  amb 
'  un  patiment  desmaiat.  Els  sorolls  de  la 
sala  es  senten  més  distintament.  Les 
dues  senyores  s'asseuen  Vuna  al  costat 
de  Valira,  a  la  llotja). 
Has  vist?  La  russa  encara  no  deixa  el  seu 
collaret.  Aquesta  dona  sembla  que  porti 
hàbit.  Em  sé  de  memòria  tots  els  llampecs 
dels  seus  brillants. 

No  miris  de  seguida.  Però  guaita  la  Mari- 
mon ;  veuràs  com  tinc  raó. 
Què? 

Aquest  vestit  de  tissú  és  el  que  va  dur  per 
la  inauguració.  Recordes? 
Ah...  sí! 

La  Teresina  m'ho  havia  dit  fa  temps,  que 
aprofitava  les  robes.  A  més  li  agrada  anar 
escotada  perquè  se  li  vegi  la  berruga. 
Si  la  tingués  al  nas,  ja  hauria  visitat  tots 
els  especialistes. 

(La  porta  (E)  s'obre  i  entra  el  senyor 
Arnau.  Es  un  home  vell,  amb  barba 
blanca.  Té  V aspecte  abatut,  fadigat.  Ei 
segueix  En  Tomàs). 
(Prenent-li  la  capsa  i  donant-li  diners, 
malhumorat).  Té.  I  procura  que  el  senyor 
Humet  vingui  de  seguida.  Procura  pensar- 
hi.  No  fugis,  com  sempre. 
El  senvor... 
Vés. 

(Passa  per  davant  de  la  llotja  i  tanca  la 
porta  (F).  Les  dues  senyores  han  vist 
que  era  ell.  Resta  profundament  pen- 
satiu  durant  una  estona.  Treu  de  la 
butxaca  un  llibret  i  Vobre,  extraient-ne 
un  paper  que  llegeix  amb  una  intensa 
emoció.  Després  el  posa  dintre  la  seva 
cartera.  Quan  l'ha  desat,  s'obre  la  porta 
de  la  llotja  (F)  i  apareix  la  senyora 
Anna). 

Anna       Què  t'ha  passat,  Arnau? 
Arnau    (Com  despertant). Res. . .He  vingut  a  peu. . . 
Anna       Nosaltres  et  fèiem  aquí  ja.  Acabes  d'en- 
trar? 
Arnau  Sí. 

^nna  (Fixant-se  en  el  llibre)-  Ai !  el  meu  llibret 
de  Sant  Francesc.  Com  ha  anat  a  parar  a 
les  teves  mans?  I  per  què  l'has  dut  aquí? 
Quant  de  temps  que  no  sabia  on  havia  anat 
a  parar. 

(El  senyor  Arnau  la  mira  atentament, 
intensament). 
Anna       (Aguantant  V esguard  penetrant  del  seu 
marit).  No  crec  que  sigui  una  lectura  que 
et  divertís  gaire,  però  et  seria  bo.  Un  home 
sorrut  com  tu,  una  mica  dèspota  com  tu, 
hi  guanyaria  força  si  aconseguís  deixar-se 
influir  per  la  tendresa  de  Sant  Francesc. 
(El  senyor  Arnau  continua  mirant-se- 
la.  Ella  no  n'hi  fa  un  gran  cas.  Passa 
a  una  altra  qüestió). 
He  entrat  perquè  aquesta  dona  la  trobo 
antipàtica.  Té  una  manera  de  gesticular  in- 
suportable. (S'asseu).  Per  fer  El  Vaixell 
Fantasma,  encara  hi  ha  força  gent.  Ja  saps 


12 


/.  MILL  AS  -  RAURELL 


que  han  promès  l'Ernestina,  els  Comes? 
(Ell  s'aixeca,  com  si  estès  fastiguejat). 
Ens  acompanyaràs  a  la  sortida?  L'Avelina 
ha  de  trobar-se  amb  En  Domènec  a  la  Mai- 
son  Dorée.  (Ell  s'encara  amb  ella  i  li  mos- 
tra el  llibret). 

Arnau     No  et  recorda  res,  aquest  llibre? 

Anna  (Tirant-se  un  xic  enrera,  evocativa) .  Si 
em  recorda  coses  dius?  I  tantes  l  Es  un  lli- 
bre que  em  va  donar  pel  meu  Sant  una  noia 
amiga  meva,  ja  la  coneixes,  la  Glòria. 
Quins  records,  Mare  de  Déu.  Aquí,  hi  guar- 
dava, al  Convent,  les  teves  lletres...  (Pre- 
nent-li el  llibre).  Veus?  Aquí,  a  la  tapa,  i 
ningú  no  les  podia  trobar.  Sempre  hi  tenia 
la  darrera.  Si  en  fa  d'anys,  Senyor  !  Sem- 
bla mentida  que  una  cosa  així,  un  llibre 
com  aquest,  insignificant,  et  desvetlli  tantes, 
però  tantes  coses  oblidades. 

Arnau  (Tornant  a  prendre-li  el  llibre;  amb  un  xic 
de  sorna).  Moltes,  oi?  I  unes  més  bones 
que  altres,  eh?  I  també  hi  devies  guardar 
lletres  que  no  eren  meves,  eh? 

Anna  (Posant-se  seriosa,  però  absent).  Ja  saps 
que  tu<  ets  l'únic  home  que  he  estimat. 

Arnau  L'ideal  de  la  teva  vida. . .  la  il·lusió  de  la  teva 
joventut.  (Esclafant-se).  Quan  tenim  tot 
el  cap  blanc  i  les  mans  tremoloses  i  una 
mica  de  gep,  aquestes  paraules  cobren  una 
ridícula  importància,  no  trobes?  No  et 
semblen  com  joguines  espatllades,  inútils, 
que  ara  ja  no  et  diuen  res? 

Anna  (Alçant-se).  Per  mi  sí,  encara  "guarden 
sentit  aquestes  paraules.  Al  teu  costat  he 
estat  molt  feliç. 

(Ell  la  mira  altra  volta). 
Arnau     Te'n  burles? 

Anna       I  ara !  Estàs  molt  estrany  aquesta  nit. 

Per  què  has  de  suposar  que  et  dic  això  en 
so  de  burla  si  ahir  t'ho  deia  i  t'ho  creies? 

Arnau     No  totes  les  coses  són  iguals  tots  els  dies. 

Anna       (Acostant-se-li).  Què  t'ha  passat  avui? 

Quin  home  ets !  No  mataràs  mai  en  tu 
aquesta  ràbia  que  et  domina  quan  les  coses 
no  es  dobleguen  de  la  manera  que  vols. 
Què  t'ha  passat,  avui?  < 

Arnau  (Amb  un  xic  d'amarguesa).  Ja  saps  que 
sóc  un  llunàtic. 

Anna  (Duent-lo  cap  a  V otomana  i  fent-lo  asseu- 
re). Ets  més  que  això.  Un  ambiciós.  I  què 
més  podries  desitjar?  Tens  una  situació  im- 
millorable, una  família  que  t'estima,  vius 
sense  altres  mal-de-caps  que  els  que  tu 
mateix  et  busques. 

Arnau  (Alçant-se).  Vosaltres,  les  dones,  sou  cau- 
tes i  perilloses.  Mentre  us  parlen  d'una 
cosa  concreta,  vosaltres  feu  salts  d'acròbata 
pels  costats. 

Anna       I  ara?... 

Arnau  Sí.  I  mira,  és  preferible  que,  si  no  vols 
dir-me  què  et  recorda  aquest  llibre,  ho  dei- 
xem córrer  per  avui.  No  vull  parlar  en  va. 
Un  altre  dia  serà. 

Anna  Què  vols  dir  amb  tota  aquesta  lletania  de 
mitges  paraules?  Anava  a  dir-te  el  que 
aquest  llibre  evocava  en  mi  i  tu  mateix  es 
pot  dir  que  m'has  fet  callar. 

Arnau  T'he  fet  callar?  Sí?  Devia  tenir  la  impres- 
sió que  mentiries. 

Anna       Mentiria.  Aquesta  nit  estàs  adorable  ! 

Arnau     Ja  és  això,  ja  és  això,  el  que  vull  dir ; 

mentiries.  Hi  ha  dues  maneres  de  mentir. 
Una  la  mentida  vulgar,  la  cosa  incerta  i 
T altra,  la  mentida  per  omissió.  La  cosa  que 
es  té  aquí,  que  s'acut  aquí,  amb  força,  com 
una  acusació  i  que  no  obstant  es  rebutja, 
es  calla,  s'amaga. 

Anna  Arnau  !  Si  no  tingués  por  de  donar-te  una 
mala  estona  i  de  fer-te  enrabiar  com  acos- 
tumes, et  diria  una  cosa  una  mica  forta. 

Arnau  Em  penso  que  a  no  trigar  molts  dies  ens 
haurem  de  dir  coses  molt  fortes  tu  i  jo. 
(Han  restat  Ms  dos  mirant-se  fixament). 

Anna       (Prenent  una  resolució,  va  a  la  porta  (F). 

Et  deixo.  Ens  enfadaríem  i  seria  llàstima 
donar  un  espectacle.  Et  veig  massa  excitat, 
tu  sabràs  de  què. 

Arnau     Un  espectacle.  Tens  raó.  Les  coses  nos- 
tres és  millor  que  no  surtin  de  nosaltres. 
(La  senyora  Anna  ja  ès  a  la  porta  (F) 
i  l'obre). 
Anna ! 

Anna  (Tornant  a  entrar  i  tancant  la  porta  d'una 
revolada).  No  cridis  !  Et  deuen  haver  sen- 
tit de  tot  el  teatre ! 

Arnau  Escolta.  Vols  dir  que  totes  les  nostres  coses 
han  estat  sempre  només  nostres? 

Anna  Què? 

Arnau  Que  no  ha  sabut  mai  ningú  res  del  que  em 
passava  a  mi,  ni  del  que  et  passava  a  tu, 
ni  del  que  ens  passava  a  tots  dos? 

Anna       De  què? 

Arnau     De. . . 

(S'obre  la  porta  (F)  i  surt  Avelina). 

Avelina   Què  teniu?  Per  què  has  cridat? 

Arnau     Vés,  vés,  tú. 

Avelina  Tant  m'estimo.  A  més  s'acaba  Tacte.  Pe- 
rò, què  teniu? 

Anna       (Es  deixa  caure  en  V otomana,  plorant). 

Res,  que  el  teu  pare  està  incomprensible. 

Arnau  Oh  !  oh  !  oh  !  la  llagrimeta  !  Si  comença  la 
llagrimeta  estem  perduts. 

Avelina  (Anant  vers  la  senyora  Anna),  Vaja,  va- 
ja ;  no  feu  escenes.  Pot  entrar  algú  i... 

Arnau  Entrar  algú?  Sempre  el  mateix.  No  cri- 
dem, que  ens  pot  sentir  algú  ;  no  ploris  que 
et  pot  veure  algú ;  sempre  aquesta  ombra 
d'algú  que  ens  obliga  a  viure,  a  riure  i  a 
plorar  clandestinament. 

t(Es  senten  aplaudiments). 

Avelina  Ja  han  acabat  el  primer  acte.  Apa,  mamà, 
no  et  prenguis  les  coses  així,  cuita.  (Agafa 
una  borsa  de  teatre  i  li  arranja  la  cara,  sol- 
lícitament). 

Anna       Deixa,  deixa. 

Avelina   Però,  què  us  ha  passat? 

Anna  Si  ni  jo  ho  sé...  Es  posa  a  parlar,  a  par- 
lar, sense  dir  res... 

Avelina  Sembla  mentida  que  dues  persones  com 
vosaltres  encara  es  barallin  així... 

Anna       Des  que  tu  et  vares  casar  no  havíem  dis- 
putat mai...  però  avui  no  sé,  no  sé  què  té. 
(Torna  a  plorar). 

Arnau     Mira,  potser  que  us  en  anéssiu. 

Avelina   Vaja,  mamà.  Vols  que  ens  en  anem? 

Arnau     Sí,  aneu,  aneu. 

Anna       (Alçant-se).  Anem. 

Avelina  No,  ara,  no.  Deixeu  que  comencin  el  se- 
gon acte.  Se't  veurien  els  ulls  vermells... 

Arnau     S'ha  d'evitar  l'espectacle  que  deies  tu. 

(Entra  el  senyor  Humet  (E). 

Humet     Diu  que  em  vols  veure?  Ah  !  Bona  nit. 

(Saluda  les  dues  dames).  Hola,  Avelina. 
I  el  teu  marit? 

Avelina   Hem  de  passar-lo  a  buscar  després. 

Humet  Ui,  quins  ulls  de  mal  de  cap  fa  la  senyora 
Closes  ;  què  et  passa? 

Anna       Aquest,  que  té  rampells. 

Humet    Bé  ;  però  què  tens? 

Arnau  (Gairebé  a  part).  T'he  cridat  precisament 
per  parlar-te'n.  (Avelina  torna  a  la  llotja 
i  tanca  la  porta.  Fan  irrupció  a  Vavant- 
llotja  els  senyors  Pasqual  i  Martí). 

Pasqual  (Entrant  per  (E).  Amb  permís.  (Va  a  la 
senyora  Anna  i  la  saluda.  Martí  fa  el  ma- 
teix. Tots  dos  s'esclafen  de  riure). 

Martí  Perdoni'ns,  senyora,  però  venim  escan- 
dalitzats.  El  cas  s'ho  val.  Figurin-se  que... 
(S'escanya). 

Pasqual  Respira,  respira  abans...  Ja  els  ho  diré  jo. 

Martí  Faci's  càrrec,  senyor  Arnau,  que  aquest 
diastre  de  Tomàs,  que  sap  totes  les  histò- 
ries de  totes  les  famílies  de  Barcelona... 

Arnau     (Molt  seriós).  Totes?... 

Paequal  Totes ;  les  fallides,  els  amors,  els  odis,  els 
afers  a  mig  tractar,  el  preu  de  les  perles  i 
les  vides,  miracles  i  intencions  de  tots  els 
abonats  i  propietaris. 

Martí  I  avui,  entre  aquest  i  jo  l'hem  enxampat 
practicant  el  seu  ofici  de  tafaner. . . 

Humet    Ah  !...  i  li  heu  picat  els  dits? 

Pasqual  No  hi  ha  hagut  manera.  Així  que  veu  que 
l'hem  sorprès  ens  diu :  ((Procurin  que 
aquell  senyor  vell  del  12  no  s'acosti  per  la 
seva  llotja.  Altrament  el  senyor  Massana 

que  és  amic  de  vostès  es  {robarà  en  una 
situació  compromesa». 

Martí  Aquest  ho  explica  amb  massa  calma.  Sen- 
zillament, senyor  Arnau,  a  vostè  que  li 
agraden  aquests  vaudevüles  de  la  vida 
mundana.,. 

Arnau     A  mi? 

Martí  A  vostè,  a  vostè ;  disposi's  a  fruir.  En 
Tomàs  ha  descobert  que  mentre  el  Comte 
italià  que  té  llogat  el  12,  passa  les  estones 
a  l'avantllotja  del  senyor  Massana,  aquest 
mata  el  temps  a  l'avantllotja  del  Comte 
italià.  Durant  aquestes  estones  d'intercanvi 
una  i  altra  llotja  resten  desertes.  I  En  To- 
màs, ara  al  12,  ara  al  5,  vigila  quan  apro- 
ximadament creu  que  acabarà  la  funció... 

Pasqual  La  de  la  sala,  eh,  senyor  Arnau? 

Martí  ...I  llavors  els  tusta  a  la  porta  de  la  llotja 
per  advertir-los  i  desapareix. 

Pasqual  Així  vetlla  pel  bon  nom  d'ambdues  famí- 
lies. 

Arnau     I  després  ho  va  a  explicar  a  tothom. 

Martí  Que  ens  ho  expliqui  a  nosaltres,  no  té  res 
d'estrany.  A  més  la  qüestió  és  que  no  arri- 
bi a  coneixement  de  l'interessat.  I  no  hi  ha 
res  tan  fàcil. 

Pasqual  Aquestss  coses  costen  tant  de  creure...  i 
de  veure ! 

Arnau     I  a  les  seves  espatlles  convertiu  el  pobre 

enganyat  en  un  titella  i  el  llenceu  d'una 

llengua  a  P  altra... 
Martí      Nosaltres,  senyor  Arnau,  nosaltres.  No 

vingui  ara  a  fer  escarafalls. 
Pasqual  Ho  diu  perquè  hi  ha  la  senyora  Anna 

aquí... 

Humet  Tenen  raò,  Arnau;  força  que  t'han  agra- 
dat sempre  aquestes  històries  d'alcova. 

Arnau  M'han  agradat,  m'han  agradat?  Doncs  no 
feia  bé  i  ara  ho  reconec... 

Martí  No  em  negarà,  de  totes  maneres,  que 
aquesta  combinació  de  quatre  en  dues  llot- 
jes,  és  una  cosa  divertida. 

Arnau  Sí  ;  tot  el  que  vulgueu ;  fa  riure,  fa  riure 
molt,  fa  rebentar  de  riure !  Però  després 
gosareu  donar  la  mà  a  l'un  i  a  l'altre. 

Martí     Per  què  no? 

Arnau  I  passareu  com  grans  amcis  d'En  Massa- 
na  i  la  seva  dona. 

Martí      No  hi  veig  res  de  mal. 

Humet  Fa  quatre  dies  que  tu  inflaves  bombes  com 
aquestes  que  ara  vols  rebentar. 

Arnau  I  si  ara  crec  que  és  deshonest,  que  és  una 
infàmia  viure  comentant  la  vida  privada 
dels  altres,  viure  rabejant-se  en  els  pecats 
i  en  les  febleses  entre  homes  i  dones,  si 
crec  que  això  és  una  cosa  que  no  us  vull 
dir  perquè  sou  amics  meus...  em  sembla 
que  no  ho  he  de  callar. 

Pasqual  Vaja,  vaja.  Ens  vol  aigualir  la  festa  el 
senyor  Arnau. 

Humet  Doncs  què  vols?  que  ho  diguin  als  inte- 
ressats? 

Arnau  No  ho  sé.  Potser  no,  però  d'això  a  fer- 
ne  una  festa  com  En  Martí  i  En  Pasqual... 

Martí      I  vostè  mateix  fins  avui. 

Arnau  (Encarant-s'hi).  Per  què  fins  avui?  Qui  li 
ha  dit  a  vostè  que  fins  avui  precisament  no 
m'han  repugnat  aquestes  converses,  no  he 
trobat  indigne  d'empastifar  pel  carrer  l'ho- 
nor de  la  gent  que  ja  té  prou  desgràcia 

amb  la  seva  pena.  Qui  li  ha  dit  que  avui 
precisament  començo  a  ésser  un  home  ho- 
norable. 

Martí  Per  nosaltres  ho  ha  estat  sempre,  senyor 
Arnau.  No  s'ho  prengui  d'aquesta  manera. 

Arnau  (Més  enfadat).  Es  que  trobo  intolerable 
això  que  feu.  Per  vosaltres  era  honorable 
quan  feia  cor  a  les  vostres  xafarderies  i 
parlava  de  la  virtut  de  les  dones  i  de  l'honor 
dels  homes  com  si  fos  un  objecte  de  joc, 
de  burla  i  de  xirinola.  I  quan  vull  evitar 
que  es  malparli  de  les  dones  d'uns  amics, 
que  són  companys  nostres,  que  viuen  gai- 
rebé cada  dia  una  estona  amb  aosaltres, 
llavors  em  trobeu  estrany,  potser  i  tot  una 
mica  ridícul,  potser... 

Humet  No  t'ho  prenguis  així,  home,  no  t'ho  pren- 
guis així ! . . . 

Arnau  N'estic  tip,  n'estic  cuit,  ja  en  tinc  prou  l 
Per  aquesta  gent  que  ens  volta  no  hi  ha  ni 
una  dona  pura  ni  un  home  que  no  sigui 
enganyat. 

Martí  Senyor  Arnau,  vostè  exagera.  Tots  els  pre- 
sents podem  anar  amb  el  cap  ben  alt. 

Arnau  Això  ho  diu  de  nosaltres  perquè  ens  té  al 
davant,  però  qui  en  assegura,  a  cada  un  de 
nosaltres,  que  si  ens  en  anéssim  no  se'n 
riurien  acusant-nos  d'alguna  d'aquestes 
(baixeses. 

Pasqual  Faci  el  favor,  faci  el  favor.  Vostè  va  massa 
lluny,  senyor  meu.  Encara  hi  ha  respecte 
a  les  persones. 

Arnau     I  què  hi  ha  d'haver!... 

Martí  Vaja,  hem  parlat  en  un  moment  inoportú. 
Però  tingui  per  ben  entès  que  hi  ha  molta 

gent  que  sap  del  cert  que  darrera  d'ella 
ningú  es  permet  escarnir  el  seu  nom. 

Arnau  (Encarant-se  amb  En  Martí).  Vostè?  Es 
capaç  de  dir-ho  vostè?  Sap  ben  bé  que  dar- 
rera seu  no  és  objecte  de  la  riota  de  tots 
nosaltres?  (En  Martí  està  astorat).  Doncs, 
llavors  no  parli,  home,  llavors  calli,  que 
ja  veu  que  tots  estem  en  el  mateix  perill 
de  les  males  llengües... 

Pasqual  Això  no  està  bé,  senyor  Arnau. 

Martí  Em  sap  greu  que  s'hagi  acalorat  fins  al 
punt  de. . . 

Arnau  Han  de  mirar  el  que  diuen,  que  ja  són 
prou  grans... 

Martí  (Perdent  la  paciència).  Ja  veurà,  senyor 
Arnau,  jo  parlo  com  me  ve  bé  i  no  segons 
l'humor  de  vostè. 

(El  senyor  Arnau  va  decidit  a  la  porta 
(E)  i  Vobre  de  bat  a  bat). 
Arnau     Aquí  l'esperava  :  faci  el  favor  d'anar  a 
parlar  fora  de  casa  meva. 

(En  Martí  resta  més  astorat  encara). 
Pasqual  (A  la  senyora  Anna).  Senyora,  bona  nit 
tingui. 

(La  senyora  Anna  li  dóna  la  mà). 
Martí      Bona  nit,  tothom. 

(Surten  tots  dos). 
Anna       (Així  que  són  fora,  alçant-se).  Ah!  això 
és  inaguantable...  aquesta  violència,  Se- 
nyor ! 

Arnau  La  cosa  inaguantable  són  les  converses 
d'aquesta  gent.  Tot  el  dia  la  mateixa  cançó. 

Anna  Hi  dónes  massa  importància,  estàs  massa 
excitat.  Per  què  sorties  de  casa ! 

Arnau    Ah,  ba  !  (Anant  a  seure). 

Anna       (Al  senyor  Humet).  Vols  <Iir  a  l'Avelina 

que  ens  en  anem? 
Humet    (Treu  el  acp  per  la  porta  de  la  llotja)* 

Avelina ! 

Annà  (Vestint-se).  Vols  venir  amb  nosaltres, 
Arnau? 

Humet  Estàs  excitat !  Es  millor  que  vagis  a 
dormir. 

Arnau     He  de  parlar  amb  tu. 

Humet  (Veient  V Avelina  que  surt).  La  teva  mare 
vol  anar-se' n.  Voleu  que  us  acompanyi? 

Arnau     No.  Tu,  resta,  he  dit. 

Humet    (Ajudant  les  senyores).  Alabat  sia  Déu ! 

Avelina   (Duent  a  part  el  seu  pare).  Però  què  tens? 

Què  tens,  perquè  no  puguis  contenir  el  teu 
humor  ni  fora  de  casa? 

Arnau  Adeu,  adeu,  Avelina.  Tu  no  hi  entres  per 
res  en  aquestes  coses.  (La  besa). 

Avelina   Està  bé.  Anem,  anem,  mamà. 

Anna  (A  Humet).  No  el  deixis.  Farem  venir  En 
Domènec  de  seguida. 

Humet    Podeu  anar  soles? 

Avelina  Sí.  Travessarem  els  passadissos  de  pres- 
sa. Allà  dintre  tens  bombons,  Eusebi. 

Humet  Gràcies. 

Les  dues  Adéu,  papà.  Adéusiau. 

(Ell  els  fa  un  gest  amb  les  mans). 

Humet  (Tancant  la  porta  (£)).  Es  bogeria,  Arnau? 

Arnau  Tant  de  bo. 

Humet  Però,  què  et  passa? 

Arnau  Una  cosa  terrible. 

Humet  Puc  saber-la? 

Arnau  Seràs  tu  el  primer  a  qui  la  diré.  Però  em 
fa  tant  de  mal,  tant,  tant,  que  gairebé  no 

sé  si  trobaré  paraules  que  em  serveixin 
per  a  dir-te... 

Humet    Comences  amb  un  to  massa  dramàtic. 

Arnau  Mira,  Eusebi,  hem  de  parlar-nos  amb  el 
cor  obert,  o,  si  no,  no  començaré.  L'amis- 
tat de  tots  dos  és  gairebé  més  vella  que 
nosaltres  mateixos.  Els  pares  eren  amics, 
els  avis  eren  comanditaris.  Les  nostres 
dues  famílies  sempre  s'han  estimat  i  aju- 
dat en  tot. 

Humet  Bé,  bé.  Trobo  el  preàmbul  massa  dra- 
màtic. Vols  dir  que  no  seria  millor  anar 
al  gra? 

Arnau     Què  series  capaç  de  fer  per  mi? 

Humet    (Rient).  Home,  francament,  no  he  pensat 

mai  que  em  poguessis  demanar  un  sacrifici 

desesperat. 
Arnau     Però,  el  faries? 

Humet    (Sobtadament  seriós).  El  faria.  Endavant. 

Arnau     (Emocionat).  Va  bé.  Et  crec.  (Pausa). 

Mira,  Eusebi,  avui  és  el  dia  de  la  meva  vida 
que  he  tingut  esment  de  la  meva  solitud. 

Humet  Sempre  has  dit  que  ho  senties  i  que  això 
feia  la  teva  força. 

Arnau  Es  un  lloc  comú.  Avui,  sobtadament,  per 
un  gran  drama  de  la  meva  vida  que  s'ha 
obert  davant  meu,  he  vist  que  jo  no  era 
pas  tan  fort  com  me  creia.  Mirar  la  gent 
de  reüll,  tractar  tothom  des  de  molt  en 
l'aire  ès  un  gran  plaer  pels  vanitosos  com 
jo,  pels  triomfadors  per  herència,  però 
quan  un  s'enfronta  de  sobte  amb  la  vida 
cara  a  cara,  quan  arriba  un  fet  que  et  surt 
de  trascantó  i  te'l  trobes  davant,  com  un 
monstre  amb  una  rialla  sarcàstica,  que  et 

mira  i  et  fa  burla  i  comprens  que  la  teva 
vida,  la  teva  felicitat,  tot  tu,  que  et  creies 
replegat  en  tu  mateix,  posseint  tot  el  que 
podria  valer-te  i  interessar-te,  tot  això  és 
un  xic  en  mans  de  cadascú,  en  les  teves 
mans,  en  les  de  l'Avelina,  en  les  de  l'Anna, 
en  les  dels  innombrables  Martins  i  Pas- 
quals que  hi  ha  pel  món,  llavors,  com  vols 
que  estigui  aquesta  nit,  eh?  com  vols  que 
estigui? 
Humet  Explica't. 

Arnau     Jo  he  pensat  tot  seguit  en  tu.  En  qui  podia 

pensar,  sinó  en  tu? 
Humet  Gràcies. 

Arnau     I...  vet  aquí.  (Està  emocionadíssim). 

Humet    En  què  puc  servir-te? 

Arnau  Mira...  és  molt  delicat,  sents,  molt.  Em 
trobaràs  ridícul,  maniàtic,  exagerat... 

Humet  Escolta,  Arnau.  Vols  dir  que  no  fóra  mi- 
llor que  t'acompanyés  a  casa? 

Arnau  No. 

Humet    Estàs  tan  nerviós... 
Arnau     No,  no,  no.  Escolta'm.  Després  faré  el  que 
vulguis. 

Humet  Endavant,  doncs.  Però  diga-ho  tot  seguit 
per  fort  que  sigui.  T'emociones  massa. 

Arnau     De  tu  necessito  un  favor  molt  gran. 

Humet    (Un  xic  impacient).  Fet,  no  en  dubtis. 

Arnau  M'has  de  dir,  sense  cap  mena  de  subter- 
fugi, sense  eufemismes,  sense  contempla- 
cions, com  si  no  se  te'n  donés  res  la  meva 
felicitat,  ni  el  meu  nom,  ni  res  :  què  diuen 
la  gent  de  mi? 

(El  senyor  Humet  resta  estranyat). 

Humet    Anem  a  casa,  anem,  anem.  Tens  els  ner- 

vis  fets  malbé,  anem.  (S'aixeca  i  vol  fer 
alçar  el  senyor  Arnau). 

Arnau  (Desprenent-se  del  senyor  Humet).  No, 
home  :  el  que  et  dic,  t'ho  dic  ben  serena- 
ment. Et  pregunto  què  diu  la  gent  de  mi? 

Humet  Però,  home,  què  vols  que  diguin !  Que 
ets  un  home  sorrut,  enèrgic,  potser  una 
mica  fanfarró  del  teu  poder  i  de  la  teva 
fortuna,  però  un  cor  d'or,  dels  que  en 
corren  pocs. 

Arnau  (Somriu  lleugerament).  Versió  favorable, 
informe  amistós.  M'  està  bé.  Ara  l'altra 
versió.  La  de  l'indiferent,  entens?  O  mi- 
llor, la  xafarderia,  m'entens?  Aquelles  co- 
ses que  es  diuen  a  mitja  veu,  aquelles  coses 
que  només  es  diuen  a  darrera  de  l'interes- 
sat, m'entens? 

Humet  Ets  boig !  Mai  no  he  sentit  a  dir  res  que 
tu  no  poguessis  sentir. 

Arnau  Ba  !  No  facis  el  generós  ;  pensa  que  m'ex- 
cita més  pensar  que  m'enganyes  del  que 
m'excitaria  saber  la  veritat.  No  s'ha  parlat 
de  coses  gruixudes  de  mi,  d'alguna  con- 
xorxa amb  algú?  De  coses  com  una  esta- 
fada, entens?  Un  deshonor?  Vaja,  Eusebi, 
vinga,  com  un  amic,  com  un  germanet,  com 
un  germà  de  debò  que  em  fossis. 

Humet  Res,  no  he  sentit  a  dir  mai  res  que  et  po- 
gués ofendre. 

Arnau  T'equivoques.  Et  penses  que  si  ara  m'ho 
diguessis  jo  començaria  a  cridar,  a  bala- 
drejar,  que  cauria  sobre  l'otomana  amb  els 
ulls  fora  del  cap,  mig  desfet,  aclaparat, 
mort.  No,  no,  no  ho  creguis. 

Humet    Et  dic  que  mai  no  he  sentit  a  dir  res. 

Arnau  Em  faries  un  servei  tan  gran  si  m'ho  di- 
guessis. Fóra  la  prova  d'amistat  més  gran 
que  m'hauries  donat  en  la  teva  vida. 

Humet  Però,  Arnau,  en  nom  d'aquesta  amistat  no 
m'obligaràs  pas  a  empescar-me  una  men- 
tida per  fer-te  callar. 

Arnau  (Parat  i  neguitós  alhora).  Es  clar,  no.  Si 
no  has  sentit  a  dir  res... 

Humet  Res  en  absolut,  llevat  de  les  petites  coses 
que  ja  t'he  dit. 

Arnau     Llavors,  com  ho  faré  per  saber-ho? 

Humet    I  d'on  t'ha  vingut  aquesta  mania? 

Arnau  No,  no  és  mania,  ja  t'ho  explicaré...  Ne- 
cessito, per  a  dir-t'ho,  calmar  els  nervis, 
que,  a  desgrat  de  la  vellesa,  encara  tiven  i 
s'avaloten  i  em  torturen.  Estic  descentrat ; 
hi  ha  en  mi  un  garbuix  d'idees  que  lluiten 
les  unes  amb  les  altres.  Hi  ha  una  tradició 
que  m'aconsella  una  actitud  i  un  tempera- 
ment que  me  n'imposa  una  altra.  No  et 
desitjo  que  mai  pateixis  com  jo  en  aquests 
moments. 

Humet    I  puc  saber  per  què? 

Arnau  Sí,  tu  pots  saber-ho.  A  més,  suposo  que 
altres  fora  -de  tu  ja  deuen  saber-ho.  Aques- 
tes coses  no  poden  mai  amagar-se  total- 
ment, és  el  foc  més  encès  i,  per  tant,  el 
fum  surt  per  una  escletxa  o  altra. 

Humet  I  què  és?...  Em  tens  neguitós,  parla  d'una 
vegada. 

Arnau  Aquest  matí  En  Berenguer,  del  Consell  dels 
Ciments  m'ha  vingut  a  veure.  Hem  estat 
parlant  de  mil  coses.  Es  un  home  trempat, 
bon  vivant ;  s'ha  allargat  la  conversa  fins  al 
mig  dia  i  com  que  jo  no  volia  sortir  hem 

pres  l'aperitiu  "plegats  a  casa.  La  conversa 
ha  caigut  sobre  les  lectures  de  joventut.  Jo 
li  he  dit  que  quan  era  noi  llegia  «Eís  tres 
mosqueters»  i  «Vint  anys  després»,  i  feia 
damunt  del  mapa  de  França  l'itinerari  que 
seguien  els  protagonistes,  i  un  esquema  dels 
esdeveniments.  Era  una  mena  de  joc  que 
m'agradava  molt.  Tu  ja  ho  sabies.  Doncs 
bé,  jo  li  he  dit :  «Ara  li  ensenyaré  les  ano- 
tacions que  feia.  Les  pàgines  són  plenes 
de  notes  al  marge».  Vaig  a  la  biblioteca, 
pujo  l'esealeta,  trec  un  volum  de  «Vint 
anys  després» ;  han  sortit  aquelles  bestio- 
letes  que  viuen  en  les  biblioteques  i  de  sob- 
te cau  a  terra,  de  dintre  del  gros  volum  de 
Dumas,  aquest  llibret...  (Cerca  per  les 
butxaques  i  treu  el  llibret). 
Humet  (El  pren).  Les  Floretes  de  Sant  Fran- 
cesc... 

Arnau  Això  mateix  :  les  Floretes  de  Sant  Fran- 
cesc. I  jo  que  el  fullejo,  inconscientment.  I 
dintre  de  les  pàgines  trobo  (Butxaqueja) 
aquest  paper.  (Treu  la  cartera). 

(En  el  mateix  moment  s'obre  la  porta 
de  Vavantllotja  (E)  i  entra  En  Domènec) 
Humet    Hola,  Domènec ! 

Arnau     La  teva  dona  i  l'Anna  són  a  buscar-te  a  la 

Maison  Dorée. 
Domen.   Ja  les  he  trobades  i  m'han  dit  que  vingués 

a  recollir-lo. 
Arnau     No  n'hi  ha  cap  necessitat. 
Domèn.    De  totes  maneres... 
Arnau     Et  dic  que  em  deixis  estar...  si  te'n  vols 

anar  t'ho  agrairé. 
Humet    Home,  Arnau.  En  Domènec  ha  vingut 

obeint  el  que  li  han  dit  la  teva  dona  i  la 
teva  filla.  Ets  injust  de  tractor-lo  així. 
Arnau  Potser  sí.  (Colpeja  V espatlla  de  Domènec, 
amablement).  Però  és  que  m'enervo,  saps, 
quan  em  tracten  com  una  criatura  o  com 
un  vell. 

Humet    Ni  tu  ni  jo  podem  passar-hi,  per  això,  oi? 

Domèn.    Així,  volen  que  me'n  vagi? 

Humet    No,  Domènec,  sortirem  tots  plegats. 

Arnau  (Mirant-lo).  Llavors,  aneu-vos-en  vosal- 
tres dos,  jo  no  vull  moure'm  encara.  Pots 
fer  una  cosa,  Domènec,  quan  sigueu  a  casa, 
em  feu  venir  el  cotxe. 

Domèn.  Elles  ja  són  a  casa.  Jo  me  n'aniré  a  peu  i 
el  cotxe  pot  esperar  a  vostè. 

Arnau  M'està  bé.  (Veint  que  el  senyor  Humet  es 
prepara  per  sortir).  Es  a  dir  que  te'n  vas? 

Humet  Sí,  procuro  arranjar  la  injustícia  que  fas  a 
En  Domènec.  Trobo  que  no  val  a  tractar-lo 
així... 

Arnau  Llavors... 

Humet  Demà  aniré  a  casa  teva  i  acabarem  de 
parlar. 

Arnau     T'espero  al  matí. 

Humet    Està  bé. 

Arnau     De  bon  matí,  eh? 

Humet    De  bon  matí. 

Domèn.   Adéu,  papà. 

Arnau     Adéu,  noi. 

(Surten  el  senyor  Hiimet  i  Domènec. 
El  senyor  Arnau  està  aixafat,  a  l'oto- 
mana. Es  senten  els  sorolls  de  la  músi- 
ca; la  claror  que  venia  del  teatre  ha 
minvat  considerablement). 
(Entra  Tomàs). 

Tomàs     El  senyoret  m'ha  dit  que  fes  avisar  el  cot- 
xe quan  el  senyor  volgués. 
Arnau     (Alçant-se).  Doncs,  té,  ara  pensava  anar- 
me'n  a  sentir  Wagner. 

(Tomàs  s'apressa  a  obrir-li  la  porta 
(F).  En  ésser  a  la  porta,  el  senyor  Ar- 
nau s'atura). 
Fa  poc  que  aquí  dintre  hi  ha  hagut  una  con- 
versa una  mica  picada  entre  uns  altres  se- 
nyors i  jo.  Entre  ells  hi  havia  el  senyor  Hu- 
met  que  acaba  de  sortir.  S'ha  dit  que  tu 
eres  el  més  batxiller  de  tots  els  acomoda- 
dors i  que  sabies  les  històries  dels  clients 
de  la  casa... 

Tomàs  Els  senyors  han  estat  molt  amables,  com 
sempre ;  però,  evidentment,  exagerats. 

Arnau  (Interrompent-lo).  Prou  comentaris.  Com- 
pleixo un  encàrrec  que  m'ha  fet  el  senyor 
Humet :  demà  al  matí  et  vol  veure  per 
parlar  amb  tu.  Serà  a  casa  meva,  a  les  onze. 
T'hi  esperarà. 

Tomàs     A  casa  de  vostè?  Procuraré  pensar-hi. 

Arnau     Què  fas  amb  la  porta  oberta? 

Tomàs     El  senyor  ha  dit  que  volia  anar  a  la  sala. 

Arnau     Saps  on  me'n  vaig,  doncs? 

(En  Tomàs  V ajuda  a  posar-se  V } abric). 

Tomàs     Hi  ha  tants  llocs  per  anar ! 

Arnau  Doncs  me'n  vaig  a  un  lloc  on  no  he  estat 
en  ma  vida  :  a  passar  la  nit  a  un  cabaret. 

Tomàs  (Parat).  El  senyor?...  que  s'hi  diverteixi 
força. 

(El  senyor  A?nau  surt  (E)). 


TELÓ 


ACTE  II 


L'antesala  del  despatx  del  senyor  Arnau 

(Ell,  jeu,  amb  el  mateix  vestit  de  la  nit 
precedent,  damunt  d'un  sofà.  Du  el 
coll  descordat,  la  corbata  desfeta  damunt 
la  camisa.  Un  llum  verd  crema  sobre 
d'una  taula.  La  resta  és  a  les  fosques. 
Les  cortines  que  hi  ha  a  V esquerra  pri- 
ven del  tot  V entrada  de  la  llum.  Es  tard 
del  matí.  El  senyor  Arnau  dorm,  evi- 
dentment. Silenci.  Al  cap  d'una  estona, 
tusten  la  porta). 

Una  veu  Senyor  !  (Més  fort ).  Senyor  !  ! 

Arnau  (Alçant-se  amb  un  xic  de  sobresalt).  Eh? 
què?  què? 

Una  veu  Hi  ha  gent  que  espera  el  senyor.  Què  vol 
que  diguem? 

Arnau  (Silenciós.  Reconstrueix,  sens  dubte,  tot 
el  que  ha  fet  des  que  sortí  del  teatre  fin  ara ) 
Espera't.  (Es  troba  la  boca  gruixuda,  des- 
agradable, i  fa  esforços  per  suavitzar-la. 
S'adona  que  penja  del  seu  coll  la  corbata  i 
que  va  tot  desmanegat.  Treu  el  rellotge, 
l'acosta  al  llum  verd)  :  Les  onze!  (Va  a 
la  finestra  i  tira  les  cortines.  La  llum  entra 

amb  esplet.  Resta  un  moment  davant  dels 
vidres,  esguardant  al  de  fora,  la  llum,  el 
cel.,,  qui  sap?  Ell  mateix  deu  mirar-se  pro- 
fundament. De  sobte  treu  el  paper  de  la 
cartera  i  el  llegeix.  Després  pren  una  reso- 
lució. Desa  el  paper,  s'arranja  el  coll,  la 
corbata,  el  vestit  i  truca  el  timbre.  Quan 
ve  la  servent).  Qui  espera? 

Serv.  Bon  dia  tingui,  senyor.  La  senyora  ha  anat 
a  casa  de  la  senyoreta  Avelina.  Ens  havia 
dit  que  no  el  cridéssim  fins  que  vostè... 

Arnau     Qui  espera? 

Serv.  Uns  senyors  estrangers  que  varen  venir  fa 
dies.  Els  acompanya  el  senyor  Riambau. 

Arnau  Avui  no  els  puc  rebre.  Estic  malalt.  Qual- 
sevol excusa.  Qui  més? 

Serv.      En  Sebastià,  el  de  la  porteria  de  la  torre. 

Arnau  Què  vol?  (La  servent  alça  les  espatlles). 
Que  torni  més  tard.  Qui  més. 

Serv.      Ningú  més,  senyor. 

Arnau  Vindrà  un  home,  un  home  vell,  que  es  diu 
Tomàs.  Fes-lo  passar  de  seguida.  També 
vindrà  el  senyor  Humet.  Avisa'm  abans  no 
passi. 

Serv.  Està  bé,  senyor.  (Surt.  El  senyor  Arnau, 
amb  una  gran  nerviositat,  va  a  la  finestra, 
etcètera,  etc.  Per  fi,  truca.  Quan  ve  la  ser- 
vent). En  Sebastià.  (Al  cap  d'una  estona 
entra  En  Sebastià). 

Sebastià  Ave  Maria  Puríssima ! 

Arnau  ( Veu  alta,  un  xic  ennogollada).  Entra  !  En- 
tra !  Entra  ! 

(Sebastià  tremola  con  una  fulla). 

Sebastià  He  sabut  que  el  senyor  no...  que  ha  vin- 
gut.., que  ha  passat  mala  nit.., 

Arnau     Vinga  !  vinga  !  apa  ! 
Sebastià  El  senyor  Arnau  es  troba  bé? 
Arnau     Què  et  porta?  Tu  i  els  teus  no  veniu  sinó 
a  demanar. 

Sebastià  Fa  molts  anys,  senyor,  que  no  havia  pujat 
a  destorbar-lo.. , 

Arnau  Però  l'última  vegada  que  ho  vas  fer,  prou 
devies  demanar-me  alguna  cosa.  No  veniu 
sinó  a  pidolar  ! . . . 

Sebastià  El  senyor  ens  té  prohibit  que... 

Arnau     Hum...  què  et  porta? 

Sebastià  (Fent  un  esforç).  Casem  la  Te  resina ! 

Arnau     Qui  és  la  Teresina? 

Sebastià  La  noia,  la  noia  mitjana. 

Arnau  Una  de  les  teves  innombrables  filles.  Quan- 
tes en  tens? 

Sebastià  Tenim  cinc  noies  i  tres  nois. 

Arnau  Vuit  fills,  ja?  Quina  barra  !  I  tots  a  les  me- 
ves costelles,  eh?  Vull  dir  que  tots  deuen 
menjar  a  la  meva  menjadora,  oi?  D'aques- 
ta manera  comprenc  que  no  us  hi  penseu 
gaire... 

Sebastià  (Tímid).  Els  envia  Déu,  senyor! 

Arnau  Hipòcrita !  (Després  d'una  lleugera  pau- 
sa). Endavant.  Vinga,  home,  apa. 

Sebastià  (A  punt  de  plorar).  El  senyor  té  una  ma- 
nera de  dir  les  coses  que... 

Arnau  Es  que  et  penses  que  tinc  temps  per  per- 
dre? Et  creus  que  sóc  aquí  per  a  rebre't  a 
tu  i  a  la  Carme  i  a  En  Pau  i  a  la  Ramona  i 
tot  el  servei  de  casa?  Has  de  dir-me  una 
cosa?  Doncs  vinga.  Però  tu  entres,  «Ave 
Maria  Paríssima».  Dius  tres  paraules : 
«Déu  ens  envia  els  fills!»,..  Amb  mi  no 
gastis  romansos,  ni  em  prenguis  per  xim- 
ple... 


32  /.  MILL  AS  -  RAURELL 

Sebastià  El  senyor...  (Inicia  la  retirada).  Perdo- 
narà... (Mig  plom). 

Arnau     Si,  vés,  vés,  i  que  et  tanquin.  Quin  neula  ! 

A  veure?  A  què  has  vingut  aquí...,  apa,  a 
què? 

Sesastià  (Llagrimejant).  A  dir  al  senyor  que  la  Te 

resina  se'ns  casa. 
Arnau     M'està  bé,  a  mi.  No  hi  tinc  res  a  dir. 
Sebastià  I... 
Arnau     Què  més? 

Sebastià  (Fent  un  esforç).  Que  si  el  senyor  ho  per- 
metés, viurien  a  la  caseta  del  jardí  que 
dóna  a  la  carretera. 

Arnau  Ui,  ui,  ui !  D'això  en  parlarem  una  altra  es- 
tona. Qui  hi  viu  ara  a  la  casa  aquesta? 

Sebastià  Ningú. 

Arnau     M'està  bé.  Adéu. 

Sebastià  (No  movent-se).  Gràcies,  senyor. 

Arnau     Què  vols  més? 

Sebastià  Me  sap  molt  greu,  però... 

Arnau     Què  hi  ha  més? 

Sebastià  Amb  el  jornal  meu...  el  gendre  treballa 
també  a  la  torre...  Si  pogués  donar-li  algu- 
na cosa  cada  setmana... 

Arnau     No  cobres,  tu? 

Sesastià  Fa  molts  anys  que  no  he  demanat  res.  El 
senyor  em  fa  massa  respecte,  i  no  he  gosat 
demanar-li  res.  Ara  ho  necessito,  pensi  que 
si  visquessin  els  seus  pares,  que  havien 
servit  els  meus  pares  i  els  meus  avis... 

Arnau  Aquesta  constància  nostra  a  deixar-vos  es- 
tar amb  nosaltres  t'hauria  d'obligar  a  con- 
formar-te amb  el  que  tens. 

Sebastià  Però  si  amb  prou  feines... 

Serv.      (Entrant).  Senyor ! 

Arnau     Què  hi  ha? 

Serv.      El  senyor  Humet  acaba  d'arribar. 

Arnau  Fes-lo  entrar.  (Va  cap  a  la  porta  a  cercar- 
lo  ell  mateix.  Quan  torna,  En  Sebastià  en- 
cara no  s'ha  mogut  de  lloc).  Què  fas  aquí 
encara?  Ja  en  parlarem  una  altra  estona, 
apa  !  (Sebastià  se'n  va  tímidament). 

Humet  Veig  que  aquests  nervis  encara  boten..  Com 
et  trobes? 

Arnau  Bé.  Seu.  Acabo  de  despertar-me.  He  dor- 
mit en  aquest  sofà.  No  sé  de  quina  manera 
he  entrat  aquí  aquesta  nit.  M'he  despertat 
i  he  tingut  un  sust !  I  quin  malestar !  !  La 
boca  gruixuda,  he  dormit  vestit  i  m'he  des- 
pertat amb  una  gran  amargor. 

Humet    Has  retirat  tard? 

Arnau  Així  que  em  deixàreu,  vaig  anar-me' n  tam- 
bé del  teatre,  Rambla  avall,  a  peu.  En  Pe- 
ret  encara  em  deu  estar  esperant.  Vaig  en- 
trar a  un  cabaret  qualsevol,  no  sé  quin  i 
vaig  beure  d'aquestes  metzines  que  t'en- 
terboleixen... I  després,  no  sé  quina  hora 
devia  ser,  vaig  veure  que  quedava  sol,  que 
alçaven  les  cadires,  que  recollien  les  coses, 
que  apagaven  els  llums  i  vaig  aixecar-me 
molt  trasbalsat,  no,  no  begut,  no  t'ho  cre- 
guis, desfet  més  aviat,  saps,  amb  una  bor- 
ratxera sentimental  molt  més  profunda  que 
la  dels  vins  i  els  licors  i  les  barreges... 

Humet  Ara  veig  que  estàs  més  calmat,  més  amo 
de  tu  mateix.  Quan  he  entrat  em  pensava 
que  encara... 

Arnau  No  vulguis  enganyar-me.  Tinc  la  impres- 
sió que  semblo  un  desenterrat.  Les  cames 
em  flaquegen  i  sento  una  amarguesa  tan 

HüMET 


Arnau 


Humet 
Arnau 


Humet 
Arnau 


gran,  tan  gran,  que  no  tinc  paraules  per  a 
explicar-te-la.  (Es  recolza  al  pit  del  seu 
amic  i  plora). 

Arnau  :  has  de  tranquilitzar-te.  Ahir  em 
va  saber  greu  deixar-te  sol,  però  vares  és- 
ser cruel  amb  En  Domènec,  el  pobre  noi 
estava  amargat.  Ets  massa  dur  amb  tothom, 
fins  amb  els  que  t'estimen. 
Els  que  m'estimen?  Qui  són  els  que  m'es- 
timen? Els  mateixos  que  m'enganyen,  que 
m'han  enganyat  anys  i  anys,  vivint  al  meu 
costat  mirant-me  els  ulls  cada  dia  i  besant- 
me  la  boca  i  dormint  amb  mi?  Qui  són  els 
que  m'estimen?  Els  que  em  deuen  haver 
bescantat  i  convertit  en  un  ninot  menys- 
preable i  grotesc? 

Espero  que  m'explicaràs  ara  en  definitiva 
què  és  el  que  et  passa? 
Es  clar  que  t'ho  diré,  si  tu  ets  l'única  per- 
sona en  la  qual  puc  confiar.  (Acostant-se- 
li).  Eusebi :  tot  home  deu  rebre  la  impres- 
sió més  gran  de  la  vida  si  un  dia  l'atzar  el 
porta  a  assabentar-se  que  la  seva  dona  l'en- 
ganya. 

Amb  què  et  despenges,  ara?  Tu  no  es- 
tàs bo? 

Escolta  i  calla.  No  trobes  que  ha  d'ésser 
un  cop  terrible?  Doncs  com  m'he  de  sen- 
tir en  saber  que  fa  vint-i-cinc  anys,  quan 
en  feia  sis  que  erem  casats,  l'Anna,  m'en- 
ganyava i  estava  a  punt  fins  d'abandonar- 
me  a  mi  i  a  l'Avelina  per  anar-se'n  darrera 
del  seu  amant !  (El  senyor  Humet  sefl  mira 
amb  la  boca  oberta;  hi  ha  en  la  seva  fiso- 
nomia tanta  sorpresa  com  confusió.  Una 

lluita  terrible  sembla  tenir  lloc  en  ell). 
Això  és  el  que  vaig  trobar  dintre  d'aquell 
llibret  de  les  Floretes  de  Sant  Francesc. 
Potser  és  una  lletra  que  no  va  ser  cursada, 
un  oblit,  un...  qui  sap !  qui  sap  com  anà  a 
parar  dintre  d'aqueix  llibre.  En  ella,  l'An- 
na  diu  que  està  disposada  a  anar  amb  ell 
a  qualsevol  lloc,  sense  tenir  res  en  compte. 

Humet    Em...  deixes...  parat... 

Arnau  Ho  comprens,  ara?  Fins  al  cap  de  vint-í- 
cinc  anys  no  sé  que  he  estat  enganyat,  amb 
un  engany  d'aquells  que  ens  lleven  tota 
contenció,  que  ens  fan  tornar  boigs,  un 
engany  pel  qual  es  mata...  i  jo  he  estat  en- 
ganyat així  sense  donar-me'n  compte,  he 
viscut  amb  la  dona  que  m'ultrajava,  he 
donat  potser  la  mà  al  seu  amant,  he  parlat 
i  he  somrigut  en  colles  enraonant  de  qües- 
tions d'aquestes,  fent  befa  dels  marits  bur- 
lats  i  ben  segur  que  quan  jo  me'n  anava, 
era  objecte  de  les  rialles  dels  meus  com- 
panys... comprens,  oi?  (Pausa).  Els  sen- 
timents d'avui  no  poden  ésser  iguals  que 
els  de  vint-i-cinc  anys  enrera.  Llavors  jo 
era  un  home  jove,  un  apassionat.  La  meva 
primera  acció  hauria  estat  una  violència. 
Però...  ara...  ara...  entens?  entens? 

Humet    (Amb  una  veu  apagada,  fosca).  Sí. 

Arnau  Ara,  amb  cabells  blancs,  amb  les  Cames 
tremolant,  amb  l'espatlla  corba,  ara  no 
m'ho  puc  pendre  apassionadament.  Si  sor- 
tís amb  un  gest  de  venjança  desesperada, 
seria  grotesc,  seria  ridícul,  seria  la  riota  de 
tots,  fins  de  vosaltres  mateixos  que  m'es- 
timeu, fins  tu  mateix  no  podries  deixar  de 

sentir  el  ridícul  d'aquest  vell  que  acabat, 
llest,  es  volia  redreçar  per  a  venjar-se  d'un 
pecat  d'amor  de  la  seva  dona.  Quin  fàstic 
veure'm  a  la  meva  vellesa,  desesperar-me 
i  rebolcar-me  per  gelosia !  Entens?  Hi  ha 
paraules  gruixudes  per  dir  tot  això,  però 
jo  no  puc,  ara,  no  puc  dir-les. 
Humet    Et  comprenc... 

Arnau  La  passió,  doncs,  l'he  rebutjada.  L'Anna 
va  enganyar-me  fa  tant  de  temps ;  i  me'n 
adono  a  una  època  de  la  vida  en  què  sóc  un 
vell  acabat,  a  punt  de  morir  d'un  dia  a  l'al- 
tre,  que  no  val  la  pena  (amb  molta  amar- 
guesa), que  no  val  la  pena,  que  vulgui  ara 
liquidar  aquesta  qüestió  d'una  manera  pas- 
sional. 

Humet  Però  (amb  una  gran  dificultad,  parla)  has 
de  procurar  oblidar-ho  tot,  ja  que  tens  prou 
seny  per  a  veure  amb  serenitat...  això. 

Arnau  Ah!  (Pres  d'una  fúria  nom).  Però  jo  no 
he  de  restar  com  si  no  sabés  res.  Jo  he  es- 
tat un  home  recte,  un  home  d'una  sola  peça, 
tots  m'ho  heu  dit  sempre,  he  dut  una  vida 
exemplar,  la  gent  que  han  estat  al  meu  cos- 
tat sirguen  com  si  fossin  soldats...  el  meu 
nom,  creia  que  era  digne,  respectat...  I  ara, 
de  sobte. . .  saps,  com  si  em  traguessin  una 
bena  dels  ulls,  em  trdbo  que  tinc...  por, 
por,  sents,  por  que  tu,  que  la  gent  que  em 
coneix,  tota,  tota,  quan  jo  no  sóc  davant, 
es  riuen  de  mi,  es  mofen  de  mi ;  tinc  el 
dubte  d'haver  servit  de  riota  sense  saber- 
ho,  tinc  por  d'haver  estat  un  home  de  car- 
tró, d'haver  fet  els  gegants  amb  una  cara 
de  tres  deus. 

Humet    Això  ja  es  una  obsessió... 

Arnau  Bé,  bé  !  obsessió  !  Alguna  cosa  has  de  com- 
prendre que  em  passi.  Et  creus,  potser, 
que  sóc  de  fusta,  que  sóc  un  mesell,  eh? 
Ets  un  ximple  si  et  creus  que  això  podia 
deixar-me  com  si  res. . .  Comprenc  que  fer 
el  marit  enganyat  seria  una  ridiculesa,  una 
burla  dels  seus  cabells  blancs,  però  vull 
saber  si  he  estat  befat  pels  altres,  si  encara 
ho  sóc ;  que  per  aquestes  coses  no  passa 
el  temps,  l'oblit  posa  damunt  del  fet  un 
dia  i  un  altre  dia,  i  un  altre  dia,  però,  aques- 
tes coses  tornen  a  viure  cada  matí  de  cada 
dia  i  no  s'obliden  mai. 

Humet  No,  home,  no  ;  t'asseguro  que  això  no  ho 
sap  ningú. 

Arnau     I  tu  què  saps? 

Humet    N'hauria  sentit  a  dir  alguna  cosa. 

Arnau     Callaven  davant  teu  potser,  perquè  et  sa- 
bien amic  meu,  germà  meu. 
(La  servent  entra). 

Serv.  Senyor  :  un  home  que  demana  el  senyor 
Humet. 

Humet    à  mi? 

Arnau  (A  Humet,  convincent).  Sí.  Escolta.  Ja 
veuràs.  Potser...  Mira,  ahir  vaig  dir  a  En 
Tomàs  que  tu...  que  tu  li  volies  parlar 
d'un  assumpte  i  que  vingués  aquí. 

Humet    Quin  Tomàs? 

Arnau  L'acomodador. 

Humet  (Explotant).  Vaja,  home!  !  Què  en  treus 
de  fer  totes  aquestes  ximpleries? 

Arnau  Tu  li  preguntaràs,  li  exigiràs  que  et  digui 
si  sap  alguna  cosa,  si  ha  sentit  a  dir... 

Humet    I  ara  !  has  perdut  el  seny?  Tu  no  estàs  bo. 

A  qui  es  pot  acudir  una  cosa  tan  escabella- 
da. Portar  un  home  a  casa  teva  perquè  es 
vegi  amb  mi,  perquè  jo  li  pregunti  si... 
vaja,  vaja,  t'has  begut  l'enteniment. 

Arnau  Tu  faràs  això  per  amistat,  t'ho  demano  si 
vols  de  genolls,  perquè  és  l'única  manera 
que  em  torni  la  pau,  si  tinc  la  seguretat  que 
mai  ningú  no  ha  sabut  la  traïdoria... 

Humet  Vés,  vés.  Ets  boig,  creu-me...  Digues  a 
aquest  home  que  se'n  vagi. 

Arnau  De  cap  manera.  (À  la  servent).  Fes-lo 
passar. 

Humet  Arnau,  no  facis  ximpleries.  Això  que 
m'obligues  a  fer  és  una  cosa  absurda.  Vols 
dir-me,  què  aconseguiràs?... 

Arnau  Et  dono  a  triar.  O  fas  el  que  et  demano  o 
acabaré  per  sempre,  per  sempre,  per  sem- 
pre... perquè  no  hi  hauria  manera  de  viure 
si  tothom  coneix  que  jo,  JO,  he  estat  en- 
ganyat com  qualsevol  ximple,  com  qualse- 
vol infeliç  d'aquests  que... 

Humet  Ai,  ai,  ai !  Aquesta  mania  et  costarà  cara, 
amic  meu.  Massa  cara.  Però,  per  què  no 
l'hi  preguntes  tu  mateix,  home?  A  mi  m'és 
molt  violent...  ho  pots  comprendre. 

Arnau     Jo  no  seré  davant. 

Humet    ( Alleujat).  Ah  ! . . . 

Arnau  No,  no  pensis  que  et  deixo  sol...  Escoltàré 
darrera  la  cortina  aquesta...  sents?  Jo  t'es- 
coltaré... 

Humet    Però,  home,  no  consideres  el  ridícul,  l'es- 
tranyesa que  tot  això  significa? 
Arnau     No  vull  saber  res  sinó  el  que  diu  la  gent. 
Humet    Noi,  tu  mateix.  Tu  en  patiràs...  Jo... 
Tomà     (Des  de  fora),  Es  pot  passar? 

Arnau 

Humet 
Tomàs 


Humet 
Tomàs 
Humet 
Tomàs 

Humet 

Tomàs 
Humet 

Humet 
Tomàs 


Humet 
Tomàs 


Humet 


Tomàs 
Humet 


(Anant  'darrera  la  cortina  i  amagant-s'hi). 
Pensa  que  t'escolto. 
Alabat  sia  Déu  !  (AU).  Entreu. 
(Entrant).  Amb  permís.  Bon  dia  tingui, 
senyor  Humet.  Quin  efecte  que  em  fa  veu- 
re'l de  matí.  Nosaltres  només  ens  coneixem 
a  la  llum  elèctrica. 
Passa  i  seu. 

Amb  permís !  I  vostè  dirà. 
(Molt  nerviós).  Vols  fumar? 
No,  no,  senyor.  Acabo  de  llençar  la  burilla. 
(Pausa). 

T'he  fet  cridar  aquí...  perquè  la  veritat, 
Tomàs,  és  una  qüestió  molt  delicada. 
Sóc  un  especialista. 
Una  qüestió  d'honor. 
Sóc  fet  exprés  per  aquesta  mena  de  qües- 
tions. Però  em  sembla  que  el  senyor  s'en- 
ganya en  voler-se  informar  per  mi.  De 
totes  maneres,  sempre  a  la  disposició  del 
senyor.  Puc  preguntar  de  què  es  tracta? 
Es  tracta  del  senyor  Arnau. 
(Alçant-se  sobtat).  Home !  I  tractant-se 
d'ell  em  crida  a  casa  seva?  Això  no  m'ha- 
via passat  mai. 
Ell  és  fora. 

Encara  que  sigui  fora.  Però  si  ell  mateix 
em  va  avisar !  !  Home,  senyor  Humet, 
té  unes  brometes. 

(No  sap  què  dir).  Ja  veuràs,  seu ;  t'he  fet 
venir  perquè  em  diguis...  quina  opinió  té 
la  gent  del  senyor  Arnau.  A  la  fi,  això  no  té 
gran  importància. 
Quina  gent? 

Tothom.  Varen  dir  que  tu  sabies  les  his- 

torietes  de  tothom.  Doncs,  explica  les  que 

sàpigues  del  senyor  Arnau. 
Tomàs     Jo  només  sé  les  coses  que  diuen  vostès 

mateixos,  els  uns  dels  altres. 
Humet    Vols  dir? 

Tomàs  (Seient).  Paraula.  I  vostè  ja  sap  que  el 
senyor  Arnau  no  és  allò  que  en  diem  una 
primera  figura,  no  és  un  divo. 

Humet    A  què  ve  això? 

Tomàs     Que  la  gent  no  en  parla  massa,  vull  dir. 
Humet    I  quan  en  parlen,  en  parlen  malament? 
Tomàs     La  gent  mai  parla  bé,  perquè  si  diuen  bé 

d'algú,  ho  fan  per  molestar  un  tercer. 
Humet    Si  et  poguessis  estalviar  la  filosofia... 
Tomàs     Es  el  floreig,  però  el  suprimiré. 
Humet    (Impacient).  En  fi,  si  saps  alguna  cosa, 

digues-la. 

Tomàs  Doncs...  doncs...  es  diu  que  el  senyor  Ar- 
nau és  un  home  intolerable  davant  del  seu 
negoci,  sense  cap  relleu  en  la  societat.  Tam- 
bé es  diu,  però,  però...  de  què  pot  servir-li 
tot  això? 

Humet    Digues,  endavant. 

Tomàs  Doncs,  diu  que  va  intervenir  en  el  negoci 
brut  de  Ja  portada  d'aigües.  Ja  fa  temps 
que  corria  que  la  seva  fortuna  va  fer-la 
aprofitant-se  de  la  incapacitat  del  seu  ger- 
mà ;  que  és  un  home  sense  escrúpols,  que 
no  s'atura  davant  de  res,  d'una  enganyifa, 
d'una  estafada... 

Humet    Bé,  bé.  No  continuem  per  aquest  camí. 

Tomàs  No  n'hi  ha  d'altre,  senyor  Humet.  A  més, 
coses  d'aquestes,  la  gent  les  diu  de  tothom. 
Ja  li  he  dit  que  el  senyor  Arnau  és  un  home 
sense  cap  relleu. 

(Evidentment  està  content  d'haver  aca- 
bat. El  senyor  Humet  es  dóna  compte 
que  ara  comença  la  seva  feina). 

Humet  A  mi  aquestes  xafarderies  no  m'interes- 
sen... 

Tomàs     Home ! 

Humet  Les  qüestions  que  (un  xic  torbat)  m'agra- 
daria que  em  diguessis  són  les  de...  de 
dones...  entens? 

Tomàs  Dones?  Res.  No  se'n  diu  res.  Calculi  que 
ahir  em  va  dir  que  anava  per  primera  ve- 
gada a  un  cabaret !  Res.  No  té  res  a  favor 
en  aquesta  partida. 

Humet    I  en  contra? 

Tomàs  Home,  senyor  Humet.  Què  vol  dir  amb 
això? 

Humet  (Amb  dificultat  cada  vegada  creixen).  Tu 
has  dit  que. . .  en  qüestió  de  dones,  el  se- 
nyor Arnau  no  tenia  res  a  favor.  I  jo  et 
pregunto  si  té  alguna  cosa  en  contra. 

Tomàs  Tractant-se  de  dones,  és  difícil  dir  quan 
una  cosa  és  a  favor  o  en  contra ;  jo  volia 
dir  que  no  he  sentit  a  dir  que  tingués  cap 
altra  preocupació  que  els  afers  i  els  bullits. 

Humet  (Aprofundit,  difícilment).  I  de  la  seva  fa- 
mília? 

Tomàs     No.  La  seva  filla,  de  soltera  era  un  xic 
tabalot,  però  no  se'n  deia  res  en  el  capítol 
que  vaig  veient  que  interessa  a  vostè.  El 
gendre  és...  com  molts.  Res,  ningú...  vaja. 
Humet    (Alçant-Se,  satisfet).  Molt  bé,  Tomàs... 

Moltes  gràcies. 
Tomàs  Ve-l'hi-aquí. 

(Llavors,  veient  que  V interrogatori  aca- 
ba i  no  ha  aconseguit  el  que  volia,  el 

senyor  Arnau  surt  de  darrera  de  la  cor- 
tina). 

Arnau     No,  Tomàs.  No  has  acabat. 

Tomàs     (Esveradíssim).  Home,  senyor  Humet, 

aquestes  brometes  no  estan  bé. 
Humet    (A  Arnau).  Què  vols  més? 
Arnau     Tu  no  goses  preguntar  a  En  Tomàs  el  que 

jo  vull  saber. 
Tomàs     Jo  no  he  dit  res. 

Arnau  Això  mateix.  No  has  dit  res.  O  si  has  dit 
alguna  cosa,  ara,  tant  se  me'n  dóna.  Jo  vull 
saber  si  la  gent  diu  res  de  la  meva  dona, 
saps? 

Tomàs  De...  de  la  seva  senyora?  De  la  senyora 
Closes? 

Humet    Això  és  una  estupidesa.- 

(Els  deixa  i  seyn  va  al  fons). 
Arnau     Deixa'l,  deixa'l  estar.  Sí,  d'ella. 
Tomàs     Res,  no  he  sentit  a  dir  res. 
Arnau     Es  cert? 

Tomàs     Estic  molt  content  de  poder-li  dir  que  sí. 

Arnau     I  si  no  fos  cert? 

Tomàs     Senyor  Arnau... 

Arnau     M'ho  diries? 

Humet    Home,  Arnau ! 

Arnau     M'ho  diries? 

Tomàs     Es  difícil  de  respondre-li,  perquè  la  situa- 
ció canviaria  molt... 
Arnau     Molt  bé.  Això  vol  dir  que  no  m'ho  diries. 
Tomàs     Jo  no  dic  això. . . 

(Entra  la  senyora  Closes.  Du  vestit  de 

carrer). 
Anna       Bon  dia,  Humet. 

Humet  Bon  dia,  Anna.  (Va  a  ella).  Seria  millor 
que  te  n'anessis. 

Arnau     Sí,  sí,  vés. 

Anna       No.  Vull  parlar-te. 

Tomàs     Saludo  a  la  senyora  Closes  i  em  retiro  amb 

el  permís  dels  senyors. 
(Però  resta), 
Arnau     Vols  fer  el  favor  de  no  anar-te' n?  I  tu,  en 

canvi,  ves-te'n.  El  que  m'hagis  de  dir... 
Anna       (Molt  nerviosa).  He  pres  la  determinació 

de  no  deixar-te  sol,  he  anat  a  casa  de  l'Ave- 

lina  i  amb  els  nois  hem  convingut  que  no 

et  deixem  mentre  continuïs  en  aquest  estat. 

Has  vingut  aquesta  nit... 
Humet    Anna...  (indicant  En  Tomàs). 
Tomàs     Sí,  jo  em  retiro...  no  és  discret  que... 
Arnau     Feu-me  el  favor,  feu-me  el  favor  de  no 

contradir-me  ! . . . 
Humet    No  veus  que  la  teva  conducta  és  absurda. 
Anna       Arnau,  et  demano  que  parlem  tots  dos, 

calmosament.  Quin  interès  tens  a  parlar 

amb  aquest  home? 
Arnau     Aquest  home  sap  el  que  jo  vull  saber.  Ho 

conec  per  les  seves  paraules. 
Tomàs  Jo? 

Humet    Arnau,  no  vulguis  un  escàndol. 

Arnau  Sou  vosaltres  que  el  fareu  ;  jo,  no.  Només 
vull  saber  una  cosa  que  em  rosega  l'ànima, 
vull  esvair  aquesta  angoixa  que  em  mata. 

Anna       Tots  t'hi  ajudarem  ;  digues,  què  et  passa? 

Arnau     Tu?  Ajudar-me  tu,  a  què?  Es  que  saps  què 
és  el  que  vull  saber?  Saps  el  que  era  que 
preguntava  a  aquest  home,  per  què  l'he  fet 
venir  aquí?  Doncs  per  preguntar-li... 
(El  senyor  Humet  va  violentment  a 
tapar-li  la  boca)- 

Humet    Calla,  calla.  No  saps  el  que  et  fas... 

Arnau     Deixa'm,  que  ho  sàpiga...  ho  ha  de  saber, 

també. 
Tomàs     Senyors,  jo... 
Anna       Arnau,  per  Déu  ! 

Arnau  Deixeu-me  estar.  He  preguntat  a  aquest 
home  si  la  gent  sabia  que  tu  m'havies  enga- 
nyat, que  m'havies  fet  un... 

Anna       Què  dius? 

Humet  Es  boig,  ben  boig ;  aneu,  aneu,  Tomàs  ;  i 
sigueu  tan  discret  com  pugueu,  passeu... 

(Se'n  du  el  Tomàs  que  mira  els  senyors 

Arnau,  encuriosit) 
Arnau     Oh,  i  el  fa  sortir  ! 

Anna  (Va  al  darrera  i  li  barra  el  pas).  No.  Ar- 
nau, escolta'm.  Pensa  el  que  dius  i  el 
que  fas. 

-Arnau     Deixa'm,    deixa'm    passar!  (Cridant). 
Tomàs ! 

Anna       Ja  és  fora,  no  el  cridis.  No  facis  escàndol !  ! 

Arnau  (La  pren  per  la  mà).  Et  fa  por  l'escàn- 
dol? Veritat,  que  et  fa  por?  Doncs  pensa 
.  què  he  de  sentir  jo !  Has  embrutat  tota  la 
meva  vida,  dia  per  dia,  hora  per  hora  i 
fins  a  les  meves  velleses  no  m'adono  que 
estic  empastifat  per  la  teva  deshonra,  que 
tothom  es  mofa  de  mi  i  parla  de  mi,  de 
mi,  com  un... 

Anna  No,  no,  no.  Es  una  calúmnia  !  Ningú  pot 
dir  res,  perquè  res  del  que  dius  no  és  cert. 

Arnau  Oh,  oh  !  Que  no  és  cert?  (Butxaqueja  i 
treu  el  paper)*  I  llavors,  això,  això,  que  és 
la  teva  lletra,  que  són  les  teves  paraules 
mateixes,  les  paraules  d'una  inidgna...  Eh? 
Ho  negues,  ara,  eh?  (Defallida  la  senyora 
Arnau,  seu).  Nega,  nega ;  què  se  t'en  dó- 

na  d'un  fingiment  més,  una  mentida  més, 
tu  que  has  fingit  i  mentit  quan  em  parlaves, 
quan  em  besaves,  quan  eres  meva,  quan 
besaves  la  teva  filla,  sempre,  sempre,  i 
.   jo...  jo... 

Anna  Arnau !  Tot  això  és  tan  vell,  hi  ha  hagut 
tantes  coses  després,  que  aquella  falta, 
aquell  intent  de  falta  ja  ni  era  en  el  meu 
record.  Vaig  ésser  culpable,  potser,  de 
pensament,  però  ho  he  expiat  prou,  i  he 
estat  bona  esposa  i  una  bona  mare. . . 

Arnau     Oh,  quina  poca  vergonya  dir  ara  això. 

Però  tant  m'és.  Que  et  penses  que  em  des- 
espero per  tu,  perquè  no  has  estat  mai  meva 
de  debò,  perquè  m'has  enganyat,  perquè 
t'has  rabejat  en  els  braços  d'un  altre?  T'ho 
penses?  Doncs,  no,  no.  Si  es  veu  ben  clar 
que  jo  tampoc  t'he  estimat  mai... 

Anna       Arnau ! 

Arnau  Que  no,  que  no,  que  no.  Mai.  Perquè  ara 
el  que  m'ofega,  el  que  em  tortura,  no  és  la 
passió  per  tu,  sinó  la  vergonya,  no  és 
l'amor  per  tu,  és  la  vanitat  del  meu  nom, 
la  por  d'haver  estat  tota  la  vida  el  «pellin- 
go»  de  tots,  de  tots,  el  teu  primer  i  des- 
prés el  de  tothom...  i  jo  creient... 

Anna  Et  juro  que  ningú  no  podia  saber  res. 
T'ho  juro.  I  si  em  deixes  explicar... 

Arnau  Demanes  que  et  deixi  dir  una  colla  de  men- 
tides, oi?  Mai.  Mai.  No  vull  saber  ni  el 
com  ni  el  per  què,  ni  amb  qui,  ni  amb  qui. . . 
(preguntant-se  a  ell  mateix):  amb  qui? 
amb  qui?  Té  raó,  amb  qui?  Això  no  m'ho 
diràs,  oi,  és  clar!  El  que  a  tu  t'interessa 
és  tot  el  contrari  del  que  m'interessa  a  mi. 

Ah  !  quina  vergonya  haver-te  abraçat,  ha- 
ver-te besat,  mai,  mai...  I  amb  qui?  Ara 
sí,  ara  vull  saber  amb  qui,  amb  qui,  amb 
qui?... 

Anna  No,  Arnau,  per  favor,  no  parlis  més,  no 
et  desesperis. 

Arnau     Que  no  em  desesperi,  oi?  Doncs  digues. 

Amb  qui?  Era  un  desconegut,  era  un  qual- 
sevol, un  home  del  carrer,  un  estrany,  el 
primer  que  passava? 

Anna       Arnau ! 

Arnau     (La  pren).  Digues,  digues,  qui,  qui,  qui? 

Anna       Arnau,  sí,  Arnau  ! 

Arnau  M'ho  diràs,  encara  que  t'hagi  d'arrencar 
la  llengua ! 

(Entra  el  senyor  Humet  altra  vegada). 

Humet  (Corrent  a  treure  Anna  dels  braços  del 
seu  marit).  Perds  eJ  seny,  Arnau.  Això  no 
es  pot  suportar!  (Ja  els  ha  separat).  On 
aniràs  a  parar  si  no  aconsegueixes  cal- 
mar-te? 

Arnau     Tu,  a  casa  teva  !  No  hi  tens  res  a  fer  aquí. 

Apa,  a  casa  teva,  a  casa  teva.  (L'empeny). 

Humet  M'hauràs  de  treure  a  la  força.  Jo  no  us 
deixaré  en  aquest  estat. 

Arnau  Tots  contra  mi.  (A  la  seva  dona).  Però 
t'asseguro  que  tu  em  diràs  el  que  et  pre- 
gunto. Vull  saber  qui  és  ell,  saps,  ell!... 
no  per  venjança,  no,  sinó  pel  gust  de  sen- 
tir-ho dels  teus  llavis,  de  la  teva  boca..., 
pura,  pura...  (Amb  fàstic),  eh!... 

Humet  (A  Anna).  Què?  Has  dit  que  era  cert,  in- 
feliç ! 

Arnau  I  si  no  m'ho  diu  !  (Pren  una  cadira  i  va  a 
llançar-la  contra  la  seva  muller). 

Humet  ( Corra  vers  ell  i  V abraça  per  subjectar-lo ). 
Què  vas  a  fer,  desgraciat? 

Arnau  Us  mataré  a  tots,  a  tots...  Vull  que  em  di- 
gui qui  era  ell,  vull  saber-ho... 

Humet  Ja  que  saps  la  veritat...  t'és  igual  que  t'ho 
digui  jo? 

Anna       Eusebi ! 

Humet    Sí,  Anna,  l'hi  diré  jo.  Que  ho  sàpiga  tot, 

potser  així  quedarà  tranquil. 
Arnau     Ah !  Tu  ho  sabies,  doncs?  (Anant  vers 

ell).  Qui  era? 
Humet  Jo. 

Mateix  lloc  que  Vacte  II 

Poca  estona  després  de  la  darrera  escena.  El  senyor 
Arnau  és  assistit  pel  senyor  Humet,  en  una  forta 
crisi  nerviosa  que  ha  tingut* 

Arnau     Tu  ! 

Humet  Ho  has  volgut.  Has  volgut  desfer  la  nos- 
tra amistat,  que  ha  durat  tants  anys. 

Arnau  Anys?  Anys?  Tants  i  tants !  Tu  entrant  i 
sortint  de  casa,  tu  donant-me  la  mà,  jo 
duent-te  al  costat,  jo...  tu...  tu  i  jo...  Què 
vols  que  faci,  ara?  Venjar-me.  Què  en 
treuria? 

Humet  (Emocionat).  La  venjança  ja  l'has  tingu- 
da sense  prendre-te-la. 

Arnau     Una  venjança?  Quina? 

Humet  Tu  et  creus,  potser,  que  vares  ésser  en- 
ganyat a  consciència,  amb  el  sentiment  clar 
del  que  fèiem... 

Arnau  Oh,  oh,  no  vinguis  ara  amb  aquests  ma- 
tisos ! 

Humet    Per  què  no?  Deixa'm  explicar. 
Arnau     No,  no.  No  necessito  explicacions.  Potser 
el  que  t'hauria  de  dir  és  que  te  n'anessis, 

(Sospirant).  Però  ja  he  perdut  el  sentit  del 
què  cal  fer. 

Humet  El  que  has  de  fer  és  seure  i  escoltar.  He 
tingut  amb  tu  una  sinceritat  que  em  dóna 
dret  a  fer-me  escoltar. 

Arnau  Has  estat  sincer  al  cap  de  vint-i-cinc  anys 
o  més ! 

Humet  Mira  :  Tu  saps  que  l'Anna  i  jo  ens  conei- 
xíem... (La  força  de  V evocació  d'aquell 
temps  li  fa  difícils  les  paraules)  . .  .des  de 
molt  abans  que  tu  la  demanessis. 

Arnau     I  què? 

Humet    L'Anna  i  jo  havíem  festejat. 
Arnau     Sí.  I  què? 

Humet  Tu  la  conegueres.  Jo  vaig  anar-me'n  per 
un  quan  temps,  et  recordes,  a  Bèlgica. 
Després,  en  tornar,  us  vaig  trobar  casats. 
L'Anna  vivia  sola. 

Arnau  Sola? 

Humet  A  casa  teva,  però  sola.  Tu  l'havies  aban- 
donada. Els  primers  mesos,  el  primer  any, 
ella  potser  va  ser  tot  el  teu  món.  Després 
t'acostumares  a  ella.  La  vida  nova  es  tornà 
vella  i  ella  va  tornar-se  per  tu  una  germa- 
na, una  mare.  À  vegades,  si  et  recordaves, 
la  prenies  com  a  muller... 

Arnau     T'ho  explicava  ella,  això? 

Humet  Fa  tant  temps,  que  no  sé  si  fou  ella  qui 
m'ho  digué  o  jo  que  vaig  endevinar-ho.  El 
que  diré  és  que  un  dia  que  érem...  ara  no 
em  recordo  on...  ni  de  què  parlàvem  ni 
com  va  ésser...  vàrem  trobar-nos  l'Anna  i 
jo  tant  a  la  vora  que  des  d'aquell  moment 
tot  l' afecte  que  havia  estat  oblidat  tornà  a 
néixer,  amb  la  força  més  gran  que  li  do- 

nava  l'impossible  de  la  situació  i  la  impres- 
sió del  perill. 

Arnau     Sí,  no  diguis  més,  entès,  entès.  Entès ! 

Humet  Una  vegada  poguérem  pensar  en  l'horri- 
ble de  la  nostra  situació,  decidírem  acabar. 

Anna       Jo  estava  despitada,  desesperada... 

Humet    No  sabíem  realment  què  fer. 

Anna  Crec  que  llavors  devia  escriure  aquesta 
lletra. 

Humet    Que  jo  no  vaig  rebre  mai. 
Anna       No  recordo  ben  bé  per  què  no  vaig  cur- 
sar-la. 

Humet  Són  coses  llunyanes,  mig  esborrades  ja  en 
la  memòria.  Jo  recordo,  no  obstant,  recor- 
do que  tots  dos  rebutjàrem  a  la  fi  de  con- 
tinuar la  nostra  situació,  comprenguérem 
el  mal  que  ens  fèiem...  i...  el  mal...  que  et 
fèiem. 

Arnau  Ah,  no !  Això  no  ho  crec,  no  ho  crec  de 
cap  manera. 

Humet  Es  igual.  Fes- te  càrrec  que  ARA  no  tindria 
necessitat  de  mentir ;  el  temps  que  ha  pas- 
sat, la  nostra  conducta  de  cada  dia,  al  teu 
costat,  guardant-te  ella  una  fidelitat  de  mu- 
ller i  jo  d'amic,  ha  estat,  els  primers  temps, 
sobretot,  un  sacrifici  molt  gros...  Per  què 
explicar-te  amb  més  detall  tot  això?  En 
aquests  casos  les  anècdotes  són  amargues, 
i  molestes  per  tothom. 
(Hi  ha  una  pausa). 

Arnau  (De  sobte).  Ah,  ah,  ah !  I  ara?  Puc  tor- 
nar-te a  donar  la  mà?  Aquesta  mà?  La  mà 
que  m'ha  estret  mils  de  vegades,  amb  una 
força  que  volia  dir :  «Sóc  el  teu  amic  mes 
lleial !»  Ah,  ah,  ah  !  Ara,  què?  Que  m'has 

enganyat.  Que  m'has  enganyat?  Sí,  sí. 
T'han  enganyat,  Arnau,  però,  però,  no 
avui,  no,  no,  no ;  ni  ahir,  tampoc,  tam- 
poc, tampoc,  ni  abans  d'ahir,  no,  molt  més 
lluny,  gairebé  tan  lluny  que  ja  no  es  veu, 
que  ja  no  té  força  per  apassionar-nos. 
L'engany  hi  ha  estat,  sí,  és  clar.  Si  hagués 
estat  ahir  o  avui,  us  hauria  de  matar  a  tots 
dos...  no,  no...  no  vulguis  atenuar-ho! 
Ara,  no.  Ho  sé  després  de  vint,  de  trenta 
anys.  Ah,  llavors  no  he  de  prendre-m'hc 
a  la  valenta,  seria  ridícul,  seria  grotesc... 
Però,  però,  és  que  creieu  que  sóc  un  ase, 
que  sóc  un  home  insensible  a  tot,  eh?  Per- 
què em  vèieu  que  m'estava  de  cap  als  pu- 
pitres del  despatx,  crèieu  que  tant  se  me'n 
dóna  de  tot? 

Humet    Tornes  a  posar- te  fora  de  raó. 

Arnau  I  era  cert,  i  és  cert,  ara  tant  se  m'en  dóna 
de  tu  i  de  tu  i  de  tots  dos  i  de  tothom  ! 
Estic  sol,  sol,  sol.  Amb  la  solitud  més  es- 
pantosa, amb  una  solitud  (trenca  un  plor ) 
que  no  he  vist  fins  avui  i  avui  veig  com  ha 
estat  monstruosa  la  vida  que  m'heu  fet 
portar.  Oh,  miserables ! 

Humet  Va  ja,  ens  poses  en  una  situació  que  no  pot 
aguantar-se. 

Arnau     Tu?  Tu  dius  això  ara?  Tu  que  has  aguan  - 
tat vint  anys? 
Humet  Arnau... 

Arnau     Vint  anys  de  mentir,  tant  tu  com  ella. 

Creieu  que  l'engany  pot  esborrar-lo  el 
temps  quan  es  calla  l'engany?  Doncs,  no. 
Avui  mateix,  aquest  matí  mateix,  ara  fa 
una  hora,  tu,  callant,  i  tu,  callant,  fèieu 

pel  vostre  silenci,  ACTUAL  e!  crim,  per- 
què CONTINUÀVEU  enganyant-me. 

Anna  (Va  a  ell,  desfeta).  Et  demano  perdó  per 
no  haver-te  dit  res  mai.  Vaig  ésser  molts 
anys  desgraciada  pel  que  va  passar.  Però, 
després,  tot  ha  estat  oblidat,  t'ho  juro,  i 
només  he  viscut  per  tu,  per  tu  qui  tant  has 
fet  per  nosaltres. 

Arnau  No,  no.  El  que  he  fet  per  vosaltres  no  val 
res,  perquè  no  m'ha  costat  res  i  perquè  era 
el  meu  deure.  I  què  et  creus,  tu?  Potser  et 
penses  que  ara  m'encén  la  gelosia,  que 
cremo  per  dins  per  la  desgràcia  de  no  ha- 
ver-te tingut  tota,  tota,  tota,  de  cos  i  d'aquí? 
(Assenyala  el  cap).  Et  creus  això,  eh?  Em 
compadeixes  i  em  tens  llàstima,  em  planys 
perquè  no  he  tingut  la  fortuna,  pobre  de 
de  mi,  de  tenir-te  tota,  com  ell,  potser,  oi? 
Bah  !  Bah  !  Què  se  me'n  dóna  de  tu  i 
d'ell,  ja.  Bah !  Per  mi,  ja  només  sóc  jo. 
Tots  vosaltres,  sou,  sou,  com  la  pols  de 
la  meva  sabata,  com  la  pols  de  la  meva  sa- 
bata, això  mateix.  Apa,  apa..-.  (S'espolsa 
les  sabates). 

(El  senyor  Humet  i  la  senyora  Anna  el 
guaiten  sense  saber  què  fer.  Per  fi  el 
senyor  Humet). 

Humet    Et  creia  més  comprensiu... 

Arnau  Anaves  errat.  Sóc  així,  sempre  he  estat 
així.  Ara  i  sempre.  No  en  parlem  més. 
Perdríem  el  temps.  L'única  cosa  que  m'in- 
teressa, ja  us  ho  dic,  sóc  jo  mateix.  Vuli 
saber,  hi  tinc  dret  quines  xafarderies  s'han 
fet  d'això  vostre.  Tot  em  fa  pensar  que  he 
passat  als  ulls  de  tothom  com  un  gran  in- 
feliç. 


54 


/.  MILL  AS  -  RAURELL 


Anna       Arnau ! 

Arnau  Oh,  no,  res  de  tragèdies!  Per  favor!  Jo 
sóc  el  de  sempre.  Una  llàgrima  és  prou  per 
a  fer-me  perdre  el  seny. 

Humet  (Decidint-se).  Llavors,  fes-me  el  favor  de 
decidir  de  quina  manera  hem  de  compor- 
tar-nos tu  i  jo  d'ara  endavant.  Ets  el  meu 
amic? 

Arnau  (Pausa).  Ptr  què  no?  Tu  has  passat  pel 
meu  amic  fins  avui  i  eres  culpable  d'un  en- 
gany contra  mi...  que  tothom  deu  saber. 

Anna  T'asseguro  que  ningú  sabé  mai  res,  saps? 
Mai. 

Humet  Això,  almenys,  ho  has  de  creure.  Si  tot 
hagués  transcendit,  avui  t'ho  diria.  Em  fas 
respecte,  però  no  por.  Jo  no  sóc  En  Se- 
bastià. 

Arnau  En  Sebastià!  (Una  pausa).  I  tant!  (Va 
al  timbre  i  sona).  I  tant !  Ves  quin  nom  has 
anat  a  treure  ara... 

Humet  Què? 

Anna       Què  vols  fer? 

Arnau     Res,  res  ;  suposo  que  em  deixareu  llibertat 

per  fer  el  que  vulgui. 
Humet    Em  sap  greu  haver  perdut  tota  influència 

damunt  teu. 

Arnau  (A  la  servent  que  entra).  Aneu  a  dir  a  En 
Sebastià  que  pugi. 

Serv.  Està  bé,  senyor.  Justament  és  encara  a  la 
cuina  des  que  ha  sortit  de  veure  el  senyor. 

Arnàu  Fes-lo  venir.  (La  servent  sefn  va.  En  veu- 
re'ls parats )  :  Es  clar  !  Doncs  què  us  pen- 
sàveu? Que  ja  no  voldria  saber  res?  Us  he 
dit  i  us  torno  a  repetir  i  us  ho  diré  tantes 
vegades  com  calgui  fins  a  trencar-me  la 

gargamella,  que  vosaltres  no  sou,  per  mi, 
res.  Què  podeu  ser,  infeliços,  miserables, 
que  heu  anat  arrossegant  la  cadena  de  la 
vostra  culpa  per  damunt  de  la  muntanya  de 
cada  dia  ! . . .  Quan  devíem  estar  plegats,  i 
jo  hi  era,  poso  per  cas,  amb  quina  llàstima 
em  devíeu  mirar  !  Quina  llàstima  !  Un  ho- 
me que  és  enganyat  i  que  no  ho  sap  i  que 
riu  a  sobre !  I  parla  dels  enganys  dels  al- 
tres i  hi  fa  broma  i  riu  i  riu.  Quina  llàsti- 
ma feia !  I  tot,  totes  les  coses  devien  tenir 
dues  cares,  una  que  us  feien  quan  jo  era 
al  davant,  una  altra  que  feien  quan  jo  no 
hi  era.  Vaja,  digueu  la  veritat...  us  feia 
molta  llàstima  per  una  pena  que  vosaltres 
m'havíeu  procurat,  us  feia  una  gran  com- 
passió, féreu  un  sacrifici  immens  de  re- 
nunciar a  l'amor,  a  l'amor  (Canviant  de 
to)  ...però  si  haguéssiu  pogut  m'hauríeu 
aixafat  com  un  escarabat...  No,  no,  no. 
Ja  sé  que  si  perléssiu  hauria  d'escoltar  una 
lletania  de  protestes.  Us  en  faig  francs.  Us 
en  faig  francs.  (En  Sebastià  és  a  la  porta). 
Passa,  passa,  Sebastià.  (V escena  és  duta 
amb  una  gran  afabilitat  per  part  del  senyor 
Arnau).  Passa,  amic  meu.  (Sebastià  entra 
tímidament).  Sense  por.  Tots  som  bons 
amics. 

Sebastià  Déu  els  guardi  a  tots. 

Arnau     Ja  veus :  en  poc  temps  les  coses  canvien. 

Ara  ja  sóc  jo  que  vull  parlar-te; 
Sebastià  El  senyor  mana. 

Arnau  No,  no,  Sebastià,  no  mano,  prego.  (L'abra- 
ça i  camina  amb  ell).  Ai,  manoi  de  Sebas- 
tià, tu  si  que  pots  dir  que  tenim  poca  me- 

moria  els  homes,  oi?  Quina  poca  memòria  ! 
Tu  i  jo  havíem  jugat  plegats  a  bales,  no  et 
recordes?  I  a  tants  altres  jocs.  Quan  érem 
així.  No  érem  pas  més  alts  que  així...  Ai 
manoi  de  Sebastià.  (En  Sebastià  està  molt 
escamat.  El  senyor  Arnau  s'atura).  Anna  ! 
Anna!  serveix-li  una  copeta,  apa...  (La 
senyora  Anna  obeeix  el  seu  marit).  L'es- 
times oi,  a  la  senyora? 

Sebastià  (No  podent  parlar).  Senyor...  jo... 

Arnau  Sí,  sí.  Es  clar.  Tots  l'estimem  molt,  l'hem 
estimat  molt,  oi,  Eusebi? 

Humet  Et  deixo.  Ets  boig  per  tancar.  Acabaràs 
per  fer  saber  a  tothom  allò  mateix  que  t'es- 
panta que  es  sàpiga. 

Arnau  (Amb  indignació).  No  tornaré  enrera  da- 
vant de  res  ni  de  ningú.  Jo  faig  de  mi  i  del 
que  és  meu  el  que  vull. 

Sebastià  (Sense  poder  parlar).  Senyor...  jo  no  he 
fet  res... 

Arnau     (Dolçament).  No,  no.  Tu,  res.  Apa,  beu. 

Apa,  home.  Es  bo,  eh?  Fort,  oi?  Jé !  Jé ! 
No  és  el  vi  de  les  teves  bótes,  no,  és  un  vi 
que  ve  de  lluny,  un  vi  que  no  ha  tingut  sol, 
com  el  nostre.  Es  aspre,  oi?  (Es  posa  se- 
seriós).  Sebastià,  t'he  cridat  perquè  em  di- 
guessis a  mi,  a  mi  sol,  encara  que  aquests 
t'escoltin,  a  mi  sol,  si  has  sentit  mai  a  dir 
que  la  senyora  Anna  tenia  un  amant. 
(La  senyora  Anna  es  tapa  la  cara  i  va 
al  fons,  caient  damunt  d'una  cadira  de 
braços). 

Sebastià  (Mira  el  Sr.  Arnau  tot  esverat).  Senyor... 
Arnau     Sense  por.  T'explicaré.  El  que  jo  vull  és 
saber  la  veritat- 

Sebastià  Quina  veritat... 

Arnau  D'això,  d'això  que  t'he  dit.  (En  Sebastià 
mira  a  tots  detingudament).  Apa,  digues... 

Sebastià  Senyor  Arnau...  jo  no  sé  res,  de  res. 

Arnau  Sí,  sí.  (El  torna  a  abraçar,  amanyagant-lo, 
humil).  Sebastià,  bon  Sebastià,  has  de  fer- 
me  el  servei  més  gran  de  la  vida.  No  creguis 
que  m'enfadaré,  no,  no,  no.  Mira,  Tianet... 
et  deien  així,  oi,  quan  érem  nois?  No  em 
.  puc  enfadar,  entens?  Per  què  ja  ho  sé  que 
l'Anna  m'ha  enganyat  un  temps,  fa  molts 
anys...  però...  entens?  el  que  vull  conèixer 
és  si  tu  ho  sabies,,  si  el  servei  vell  de  la 
torra  se  n'havia  assabentat,  si  les  minyones 
dels  coneguts  o  del  veïnat  en  parlaven  o  en 
sentien  a  parlar  als  seus  amos... 

Humet  (Furiós).  Si  no  fos  per  no  deixar  sola  l'An- 
na, me  n'aniria. 

Arnau  (En  el  mateix  to).  I  què?  No  et  necessito 
per  res.  (Canviant).  Creu-me,  Sebastià,  et 
donaré  la  caseta  que  vols,  aquella  que  em 
demanaves  fa  una  estona,  la  de  la  banda 
de  la  carretera.  També  ajudaré  la  teva  filla 
i  la  família  de  la  teva  Ella...  Apa,  què  dius? 

Sebastià  Jo  no  sé  res,  senyor. 

Arnau  Ah,  tens  por  d'ella,  potser ;  no,  no,  tam- 
poc, tampoc  en  tinguis.  Com  que  són  culpa- 
bles, no  diran  res.  Perquè  ja  ho  saps,  oi, 
és  ell,  és  aquest,  és  el  senyor  Humet 
l'amant.  Mai  no  ho  hauries  dit,  oi?...  si 
és  que  no  ho  sabies !... 

Sebastià  No  he  sentit  a  dir  res.  La  senyora...  el 
respecte... 

Arnau  Sebastià,  fes-me  el  favor  de  no  tenir-me 
respecte,  ni  a  mi,  ni  a  la  senyora,  ni  a  nin- 

gú,  ningú.  A  qui  vols  tenir  respecte?  A  qui 
dels  tres?  Cap  ho  mereix,  home,  cap.  Tu 
parla,  digues  el  que  saps. 
Sebastià  No  sé  res. 

Arnau  Com  si  fossis  un  fill  meu,  i  em  veiessis  en 
perill  de  mort  i  això  pogués  salvar-me,  di- 
gues, apa. 

Sebastià  Res,  res,  senyor,  no  he  vist  res  ni  he  sen- 
tit a  dir  res. 

Arnau  Ja  veig  que  no  m'ho  vols  dir,  que  em  vols 
fer  glatir ;  així  pagaré  les  vegades  que  he 
estat  cruel  amb  tu,  que  he  estat  dur  amb 
tu...  Vols  que  m'humiliï,  vols  que  t'ho  pre- 
gui, de  quina  manera?  Vols  humiliar-me, 
oi?  Vols  que  t'ho  demani  de  genolls?  Sí, 
home,  sí,  té,  mira,  ja  ho  veus...  (S'ageno- 
lla davant  d'En  Sebastià). 

Sesastià  Oh...  senyor.  (El  fa  aixecar). 

Humet    Quina  comèdia  ! 

Arnau  (Va  directament  a  VHumet).  Creus  que 
això  és  una  comèdia?  (Tombant-se).  Ja 
sents,  Sebastià.  Anna,  ja  ho  sents.  Una  co- 
mèdia... El  que  jo  em  torturi,  el  que  jo  em 
desesperi  per  posar  en  clar  el  meu  honor... 
és  una  comèdia.  Que  en  sou  de  brutals  els 
homes  que  teniu  un  pretext  qualsevol  per 
creure-us  superiors  a  un  pobre  home  que 
s'ha  passat  la  vida  treballant, .  per  arribar 
a  la  vellesa  i  saber  que  ha  viscut  enganyat 
tota,  tota  la  vida !  Miserables  tots.  Tu  tam- 
bé, Sebastià,  que  no  em  vols  dir  res,  que 
calles  per  temença,  o  per  una  venjança  que 
et  prens  també  damunt  meu. 

Sebastià  Jo,  senyor,  jo  no,  jo  mai !...  Jo... 

Arnau     Doncs,  digues-ho ! 

Sebastià  Si  no  sé  res,  senyor;  res.  (Plorant).  Ni 

sabia  res  abans  que  el  senyor  m'ho  digués. 
Humet    Ho  veus?  Ho  veus  clar  ara  el  que  fas? 

(Va  al  fons  i  es  troba  amb  V  Avelina  i 
En  Domènec  que  entren). 
Avelina   Ah  !  Sou  aquí.  (Tot  seguit  va  vers  la  seva 

mare  i  Vaconsola). 
Arnau     Està  vist  que  no  sabré  res.  Hi  ha  una 

conxorxa  de  silenci ;  tots  plegats  contra  mi, 

però  no  em  fa  res... 
Avelina   Bon  dia,  papà.. 

Humet  Es  millor,  Domènec,  que  prenguis  l'Ave- 
lina  i  us  en  aneu.  L'Arnau  està  en  un  estat 
que  li  convé  reposar,  estar  sol. 

Arnau  Més  sol,  encara?  No  hi  ha  ni  una  mà  ami- 
ga, ni  un  cor  que  s'aMani  davant  les  meves 
desgràcies,  davant  de  tot  el  que  em  passa. . . 

Avelina   Però,  papà  a  la  fi,  què  et  passa? 

Arnau     Què  em  passa? 

Humet  (Baix).  Suposo  que  tindràs  prou  seny  per 
a  callar  davant  de  la  teva  filla? 

Arnau  Sí,  sí>  és  clar,  he  de  callar,  jo  com  tots,  he 
de  fer  aquesta  conxorxa  del  silenci,  contra 
mi  mateix. 

Domen.    Però,  voleu  dir  a  la  fi  què  teniu? 
Arnau     No  n'has  de  fer  res.  Hem  de  callar  tots, 
tots,  tots. 

Domèn.  I  per  què?  Les  penes  s'esbraven  explicant- 
les.  A  més  que  a  totes  les  cases  passen  co- 
ses... Mireu,  ara  mateix,  acabem  de  trobar 
En  Portabella  i  ens  ha  dit  que  la  dona  d'En 
Claramunt  se  n'ha  anat  amb  un. 

Arnau  Ah,  vaja !  ja  hi  som.  Vinga,  vinga,  expli- 
ca't, apa ! 

Domèn.   Ja  sabeu  que  En  Claramunt  portava  de  dos 

anys  ençà  una  vida  de  solter.  Ella  anava 
explicant  a  les  seves  amistats  que  no  podia 
resistir  el  menyspreu  del  seu  marit,  que  no 
sentia  gelosia  sinó  despit,  i  com  és  una 
dona  d'empenta,  se  n'ha  anat,  deixant  dit 
al  seu  home  que  li  dóna  una  ocasió  perquè 
aprengui  el  que  ella  val.  Això,  amb  tot  i 
ésser  una  cosa  més  aviat  trista,  resulta 
sempre  una  cosa  que  més  aviat  fa  riure. . . 
(El  senyor  Arnau  fa  un  moviment  i 
s'adreça  al  seu  gendre.  Astorat,  En 
Domènec  trenca  sobtadament  la  seva 
rialla  en  veure  V actitud  del  seu  sogre. 
En  Sebastià  comença  a  retirar-se  cami- 
nant enrera,  poc  a  poc,  cap  a  la  porta, 
fent  voltar  la  gorra  entre  els  seus  dits). 
Arnau     Més  aviat  fa  riure,  oi?  I  naturalment,  tu 
rius.  Ximple !  (Li  llença  el  mot  a  la  cara). 
Ximple !  Tu,  com  els  altres,  com  l'Avelina 
que  també  riu,  que  també  somriu.  Podeu 
riure  i  somriure !  !  Desgraciats  !  Tots  som 
iguals,  tots.  Tots  enfonsats  en  el  fang  fins 
al  genoll.  Ah !  Però  si  a  penes  podem  ca- 
minar, almenys  cantem,  i  riem,  i  ballem, 
ja  ho  crec.  Ahir,  quan  vaig  anar  al  cabaret 
i  vaig  beure  una,  dues,  tres  barreges 
d'aquelles  i  la  consciència  s'anava  fonent 
en  la  consciència  comuna  de  la  gent  d'aquell 
lloc,  la  meva  vida  era  fàcil  i  clara.  Davant 
meu  tenia  només  la  mort :  l'assassinat  o  el 
suïcidi.  I  la  música  d'aquells  negres,  des- 
gavellada, acompanyava  els  meus  pensa- 
ments, els  sostenia,  i  em  feia  creure  que 
tota  aquella  gent  tenia  una  pena  igual  que 
la  meva,  que  pensava  resoldre-la  igualment. 

Hi  havia  un  moviment  de  consciència  co- 
mú que  ens  duia  al  crim  a  tots,  tots. . .  Vos- 
altres sou  d'aquesta  generació  que  només 
en  una  sola  ocasió  es  sent  unida  i  és  en  el 
mal,  és  en  el  vici,  és  en  el  crim... 
Avelina  (Irada).  Però,  quina  culpa  té  En  Domènec 
de  tot  això? 

Arnau  Res,  cap.  Però  i  tu,  tu  per  què  em  pregun- 
tes am'b  aquest  orgull,  per  què  em  parles 
en  aquest  to?  Desgraciada.  Tú  també  reies 
del  pobre  senyor  Claramunt,  de  la  bona 
senyora  Claramunt,  tu  reies ;  però,  però 
és  que  estàs  segura  que  el  teu  marit  no 
t'enganya?... 

Domèn.    (Fent  un  moviment  sobtat).  Eh? 

Arnau  Veus?  Què  vol  dir  aquest  eh?  La  resposta 
per  haver  sorprès  una  veritat  que  només 
sap  ell  sol  o  la  indignació  de  l'acusat  injus- 
tament? No  ho  sabràs  mai,  mai !  Ni  sabràs 
mai  si  t'enganya.  I  no  tan  sols  amb  l'engany 
del  cos,  eh?  No  tan  sols  aquest,  sinó  el  de 
pensament.  L'adulteri  de  pensament,  el 
desig  inconfessat,  el  desig  que  provoca  poc 
a  poc  la  rancúnia,  el  fàstic  al  marit...  El 
pensament !  Si  no  pots  descobrir  els  ras- 
tres de  la  culpa  en  el  cos,  com  pots  trobar- 
los  en  un  pensament ! 

Avelina   Em  sembla  que  has  de  reposar,  papà... 

Arnau  (Al  seu  gendre).  I  tu?  Ets  segur,  potser, 
que  la  teva  dona  t'és  fidel.  Ho  tens  per 
cert,  t'ho  creus;  ho  juraries  ;  però  HO  ES? 

Avelina  Papà,  papà...  per  què  dius  aquestes  enor- 
mitats? 

Arnau     Enormitats?  No  és  cert  això,  per  ventura? 

Tu,  Humet,  no  és  cert  el  que  dic?  Qui  pot 

saber  el  que  passa  aquí  dins,  en  una  caixa 
més  forta  que  el  ferro  i  tancada  amb  unes 
claus  que  han  estat  perdudes?  I  si  no  ho 
fos,  Avelina,  filla  meva,  si  no  ho  fos,  jo 
tinc  dret,  sents  (s'hi  acosta),  jo  tinc  dret 
a  suposar  que  enganyes  el  teu  marit... 
(En  Domènec  s'acosta  a  separar-los). 

Domèn.    Vaja,  això  ja  és  massa  fort. 

Arnau  Tinc  dret,  tinc  dret,  tinc  dret,  perquè  qui 
me'l  discutirà,  qui?  Si  ningú  no  pot  estar 
segur  dels  pensaments  d'aquell  qui  viu  amb 
ell.  Qui  pot  conèixer  la  diferència  d'un  bes, 
d'una  abraçada  sincers  i  dels  que  no  ho 
siguin?  Ningú,  ningú...  Ja  veus,  tu  matei- 
xa, Avelina,  qui  t'hauria  dit  que  la  teva 
mare  que  t'ha  besat  a  tu,  com  a  filla  meva, 
que  m'ha  besat  a  mi  i  ha  dormit  al  meu 
costat  trenta  anys  de  la  vida,  m'ha  enga- 
nyat, com  una  qualsevol... 
(Tots  a  la  una )  : 

Humet    Es  boig. 

Anna       Arnau  ! . . . 

Avelina  Papà... 

Domèn.   Aquest  home  és  boig  !... 

Arnau  ...com  una  qualsevol,  sense  embuts,  com 
un  qualsevol ;  però  ja  ho  veieu,  jo  no  m'en 
ric,  jo  ja  no  ric  quan  es  parla  de  gent  en- 
ganyada, vilment  enganyada,  jo  em  poso 
seriós,  sents,  ximple,  més  que  ximple,  per- 
què no  hi  ha  ningú  que  pugui  estar  segur 
de  posseir  del  tot  la  persona  que  estima, 
ni  el  cos  ni  el  pensament,  ningú  que  pugui 
estar  segur  que  no  és  enganyat  (a  la  seva 
filla  :)  ni  tu  !  (al  seu  gendre  0  ni  tu  !  (al 
senyor  Humet  0  ni  tu !  (ala  seva  dona  i) 


LA  LLOTJA  63 

ni  tu !  (estenent  el  braç  i  assenyalant  el 
públic  : )  ni  tu  !  ni  tu  !  ni  tu  !  ni  tu  !  ni  tu  ! 
ni  tu !  ( I  entre  els  crits  per  calmar-lo  i  eh 
gestos  de  tots  per  deturar-lo,  cau  el  teló, 
ràpid). 


fí  de  l'obra 

